hotchpotch/miracl-hf-unified huggingface dataset:
ఆవుల జయప్రదాదేవి
ఆవుల జయప్రదాదేవి (జూలై 18, 1920 - 2004) మహిళా ప్రగతికి విశేషంగా కృషిచేసిన వ్యక్తి. ఈమె ఆవుల సాంబశివరావు గారి భార్య. వీరి కుమార్తె ఆవుల మంజులత.
ఈమె కృష్ణా జిల్లా గుడివాడ తాలూకా, బొమ్ములూరు గ్రామంలో 1920 జూలై 18 తేదీన జన్మించింది. ఈమె గుంటూరు ఉన్నత పాఠశాలలో చదివి, తర్వాత ప్రవీణ పరీక్షలో ప్రథమ శ్రేణిలో ఉత్తీర్ణులైనారు.
వీరు గుంటూరులో అంధుల, వికలాంగుల పాఠశాల మరియు శిక్షణా సంస్థను స్థాపించారు. అనేక మంది బాలబాలికలు ఇందులో విద్యనభ్యసించి ప్రయోజనకరమైన జీవితాలను గడుపుతున్నారు. సుధా మెమోరియల్ శిశు విహార్ ను స్థాపించి నిర్వహించారు. ఇప్పుడు అదే సంస్థ లైన్సు క్లబ్ వారి సహకారంతో విలువైన సేవలనందిస్తుంది.
భర్తతో హైదరాబాదు వచ్చిన పిమ్మట బర్కత్పురా లోని ఆంధ్ర యువతీ మండలికి సహాయ కార్యదర్శిగా పనిచేస్తూ అందులో మహిళలకు వసతిగృహాన్ని నిర్మించడానికి కృషిచేసి నిర్వహణ బాధ్యతను కూడా వహించారు. ఆంధ్ర మహిళాసభ కు చెందిన వికలాంగుల విభాగానికి 1983 నుండి 1994 వరకు అధ్యక్షురాలిగా ఉన్నారు. అన్నపూర్ణ మానవ సంక్షేమ సమితిని స్థాపించి హైదరాబాదు, విశాఖపట్టణంలో నిర్వహిస్తున్నారు. వృద్ధులకు డే కేర్ సెంటరును నిర్వహిస్తున్నారు.
ఈమె 1957 నుండి 1964 వరకు ఆంధ్ర ప్రదేశ్ సాంఘిక సంక్షేమ సలహా మండలిలో సభ్యురాలిగా ఉన్నారు. వీరు నిర్వహించిన "సుభాషిణి" అను మాసపత్రికకు సంపాదకురాలిగా ఉన్నారు.
ఆవుల సాంబశివరావుగారు "నేషనల్ అసోసియేషన్ ఫర్ ది బ్లయిండ్" కు ప్రధాన కార్యదర్శిగా ఉన్నప్పుడు ఈమె కార్యనిర్వహణ సభ్యులుగా అంధుల సంక్షేమం, విద్య, ఉపాధి కల్పనకు కృషిచేశారు.
వెలుగొండ
ఆంధ్ర ప్రదేశ్ రాష్ట్రములోని నల్లమల అడవులలో ఉన్న కొండల వరుసను వెలుగొండలు అంటారు. ఈ కొండలు వైఎస్ఆర్ జిల్లా, నెల్లూరు జిల్లా, చిత్తూరు జిల్లా, ప్రకాశం జిల్లా, కర్నూలు జిల్లాలలో వ్యాపించి ఉన్నాయి. 
ఈ కొండలను ఆధారంగా చేసుకొని నిర్మిస్తున్న ప్రాజెక్ట్ ను వెలుగొండ ప్రాజెక్ట్ అంటారు. ప్రకాశం జిల్లాలో పాటు మరికొన్ని జిల్లా ప్రాంతాలకు సాగునీరు, త్రాగునీరు అందించడానికి వెలుగొండ ప్రాజెక్ట్ నిర్మించాలని పోరాడిన పూల సుబ్బయ్య పేరును ఈ ప్రాజెక్ట్ కు పెట్టారు. ప్రకాశం జిల్లా వాసులకు తాగునీరు మరియు సాగు నీరు అందించేందుకు గాను ఆంధ్రప్రదేశ్ ప్రభుత్వం చేపట్టిన వెలుగొండ ప్రాజెక్ట్‌ నిర్మాణ పనులకు అప్పటి ముఖ్యమంత్రి చంద్రబాబు నాయుడు 16 ఆగస్టు 2004 న ప్రకాశం జిల్లా డోర్నాల్ మండలంలోని కొత్తూరు గ్రామ సమీపంలో సొరంగ నిర్మాణానికి శంకుస్థాపన చేశారు. సొరంగనిర్మాణానికై అమెరికా నుంచి దీనిని దిగుమతి చేసుకున్న అత్యాధునిక యంత్రం ఈ వెలుగొండ ప్రాజెక్ట్‌ పనులకు ఉపయోగించారు. ఈ ప్రాజెక్ట్ నిర్ణాణం వల్ల వెలుగొండ ప్రాంత వాసులందరికి చాలా ప్రయోజనం ఉంటుంది. ఈ ప్రాజెక్ట్ నిర్మించడం వలన ప్రకాశం, నెల్లూరు, కడప జిల్లాలోని సుమారు 4.38 లక్షల ఎకరాలకు సాగు నీరు అందుతుంది, అంతేకాక 15 లక్షలమందికి తాగునీరు కూడా అందుతుంది . ఈ ప్రాజెక్ట్‌కు శ్రీశైలం డ్యాం నుంచి నీరును అందిస్తారు.]
తల్లాప్రగడ విశ్వసుందరమ్మ
తల్లాప్రగడ విశ్వసుందరమ్మ (మార్చి 6, 1899 - ఆగష్టు 30, 1949) ప్రముఖ స్వాతంత్ర్య సమరయోధురాలు మరియు తెలుగు రచయిత్రి.
ఈమె 1899, మార్చి 6 వ తేదీన పశ్చిమ గోదావరి జిల్లా భీమవరం తాలూకాలోని ఉండి గ్రామంలో మల్లవరపు శ్రీరాములు, సీతమ్మ దంపతులకు జన్మించారు. ఈమెకు 9వ ఏట తల్లాప్రగడ నరసింహశర్మతో వివాహం జరిగింది. పండితులైన తండ్రిగారి వద్దనే ఉండి ఉభయ భాషా ప్రవీణ, సాహిత్య శిరోమణి పరీక్షలు చదివారు. 16 సంవత్సరాల వయసులో భర్త దగ్గరకు కాకినాడ వచ్చారు. ఆకాలంలో నరసింహశర్మ పిఠాపురం రాజావారు నడిపే అనాథ శరణాలయానికి సూపరింటెండెంటుగా ఉన్నారు. 
1921లో దంపతులిద్దరూ రాజకీయాల వైపు ఆకర్షితులై విజయవాడలో జరిగిన కాంగ్రెసు సమావేశాలకు హాజరయ్యారు. ఆ తర్వాత, శాసనోల్లంఘన, విదేశీ వస్త్ర దహనాలు, వస్తు బహిష్కరణ వంటి కార్యక్రమాలలో పాల్గొన్నారు. 1921లో అహమ్మదాబాదు కాంగ్రెసుకు వెళ్లి అక్కడ సబర్మతీ ఆశ్రమానికి వెల్లి, గాంధీజీని దర్శించుకున్నారు. తిరిగివచ్చిన పిమ్మట వారిరువురూ స్థిరపడి ఒకచోట కార్యక్రమాలు నిర్వహించాలనుకొని రాజమండ్రి గోదావరి తీరాన "ఆనంద నికేతనాశ్రమం" 1923లో స్థాపించారు. అస్పృశ్యతా నివారణ, స్త్రీ జనాభ్యుదయం, నూలు వడకడం, ఖాదీ నేయడం, అనాథలను ఆదరించడం వంటి కార్యకలాపాలు ఈ ఆశ్రమం ద్వారా సాథించారు.
1930లో ఉప్పు సత్యాగ్రహంలో పాల్గొని చురుకుగా పాల్గొని, శాసనధిక్కారం చేసి, బహిరంగంగా విదేశ వస్తు దుకాణాల వద్ద పికెటింగులు చేశి 1930లో జైలుకి వెళ్ళి 6 నెలలు శిక్షను అనుభవించారు. 1932లో శాసనోల్లంఘనం రెండవ ఘట్టం సమయంలో ప్రభుత్వం దమననీతిని అవలంబించింది. సభలు, సమావేశాలను నిషేధించింది. ఆజ్ఞల్ని ఉల్లంఘించి తెనాలిలో మండల కాంగ్రెసు సభను జరిపారు. మరో 6 నెలలు జైలుశిక్షను రాయవెల్లురులో అనుభవించారు. 1942 క్విట్ ఇండియా ఉద్యమం సమయంలో ప్రభుత్వం ఆనంద నికేతనాశ్రమాన్ని స్వాధీనపరుచుకున్నది.
1920 - 1949 మధ్యకాలంలో ఈమె రాసిన 125 పద్యాలను ఆమె మరణానంతరం 1973లో ఆమె సోదరులు "కవితా కదంబం" అనే పేరిట ఒక సంపుటిగా ప్రచురించారు. ఈమె అభ్యుదయ దృక్పథం ఉన్న కవయిత్రి. ఆమె మంచి వక్తగా పేరుపొందారు. "వైతాళికులు" సంకలనంలో ఈమె కవితలు చోటుచేసుకున్నాయి.
ఈమె 1949, ఆగష్టు 30 తేదీన స్వర్గస్తులయ్యారు.
బీనాదేవి
బీనాదేవి (జ: 1935) ప్రసిద్ధిచెందిన తెలుగు రచయిత్రి. ఈమె అసలు పేరు భాగవతుల త్రిపురసుందరమ్మ. ఈమె భర్త భాగవతుల నరసింగరావుతో కలిసి అనేక రచనలు చేశారు.
వీరిపై రాచకొండ విశ్వనాథశాస్త్రి గారి ప్రభావం ఎక్కువ.
భర్త మరణం తర్వాత 1990 నుండి స్వయంగా కథలూ, వ్యాసాలూ రాస్తూ బీనాదేవి కథలూ-కబుర్లూ సంపుటిని వెలువరించారు.
1972 లో వీరికి ఆంధ్రప్రదేశ్ సాహిత్య అకాడమీ పురస్కారం లభించింది.
స్థానాపతి రుక్మిణమ్మ
స్థానాపతి రుక్మిణమ్మ (జ: 1915) ప్రముఖ సంస్కృతాంధ్ర పండితురాలు మరియు రచయిత్రి.
ఈమె పశ్చిమ గోదావరి జిల్లా నిడదవోలు లో సెప్టెంబరు 28, 1915 న జన్మించింది. ఈమె తండ్రి శ్రీకాకుళం పురుషోత్తమరావు మరియు తల్లి గరుడమ్మ. రుక్మిణమ్మ వివాహం 1928లో విశాఖ నివాసి స్థానాపతి సత్యనారాయణతో జరిగింది. వీరు వెలనాటి బ్రాహ్మణులు.
ఈమెకు చిన్నతనం నుండే కవితలపై ఆసక్తి ఉండేది. ఈమెకు 18 ఏళ్ళ వయస్సులోనే మొదటి కవితా సంపుటి వెలువడింది. ఈమె దేవీ భాగవతాన్ని సామాన్య పాఠకుల కోసం వ్యావహారిక వచనంలో రచించినది. వివిధ ఉపనిషత్తుల నుండి దైవతత్త్వ ప్రతిపాదకాలైన సూక్తులతో నిండిన "దేవుడు" పుస్తకాన్ని రచించినది. వేదాల నుండి, ఉపనిషత్తుల నుండి కొన్ని ఋక్కులను ఎంపికచేసి తాత్పర్య సహితంగా వచనరూపంలో రచించినది. ఈమె రచనలు విశాఖపత్రిక, సత్యవాణి, ఆంధ్రవిద్యార్థి, భారతి, గృహలక్ష్మి, ఆంధ్రభూమి మొదలైన పత్రికలలో ప్రచురించబడ్డాయి. ఈమె రచనలు "వైతాళికులు" సంకలనంలో చోటుచేసుకున్నాయి.
తన కృషికి గుర్తింపుగా మార్చి 2, 1952లో ఈమె గృహలక్ష్మి స్వర్ణకంకణం అందుకున్నది.
రుక్మిణమ్మ పాండిత్యం గురించి ఊటుకూరి లక్ష్మీకాంతమ్మ మాటలలో, ఆంధ్రరచయిత్రులు గ్రంథంలో(పు. 272) – “అనన్య సామాన్య ప్రతిభతో నద్వితీయ కవితాప్రకర్షతో కవిత్వమొక యుపాసనగ, రచనయొక పవిత్రదీక్షగ, కావ్యోద్యోగమొక నియత జీవనవిధిగ భావించి, “క్షురస్యధారా నిశితా దురత్యయా దుర్గం పథస్తత్కవయో వదంతి” యను నానుడికి సార్థకత భజించి సరస్వతీ ప్రియసేవికయై తనరారిన మానెచ్చెలి లేఖిని యమృతనిష్యంది లేఖినియే.” .
వెయిస్ట్ కోట్
వెయిస్ట్ కోట్ అనునది సూట్ లోని ఒక భాగము. ఇది చొక్కా పైన, మరియు కోటు లోపల వేసుకొనే ఒక చేతులు లేని (స్లీవ్ లెస్) కోటు. దీని ముందు భాగం బయటికి కనబడుతుంది కాబట్టి ఒక వస్త్రంతోను వెనుక భాగం కనబడదు కాబట్టి దానిని ఇంకొక వస్త్రంతోను కుడతారు. దీనికి కాలరు గానీ, ల్యాపెల్ గానీ ఉండవు.
ఎప్పటికీ సింగిల్ బ్రెస్ట్ యే అయి ఉండవలసిన అవసరము లేదు. కోటు డబుల్ బ్రెస్ట్ అయిననూ కాకున్ననూ వెయిస్ట్ కోట్ డబుల్ బ్రెస్ట్ అయి ఉండవచ్చును.
చేతి వాచీలు లేక మునుపు వెయిస్ట్ కోట్ యొక్క ముందు జేబులో గొలుసు గల వాచీని దాచుకొనేవారు.
బెల్టు కాకుండా దీని క్రింద కనబడకుండా సస్పెండర్లు ఉండేవి.
ప్రముఖ నటుడు అమీర్ ఖాన్ ఘజిని చిత్రం లో హాఫ్ షర్టు ని జబ్బల వరకు మడిచి, కోటు వేసుకోకుండా, కేవలం (ల్యాపెల్ ఉన్న) వెయిస్ట్ కోట్ ని మాత్రమే ధరించి కనబడ్డాడు.
జలాశయము
జలాశయంను ఆంగ్లంలో రిజర్వాయర్ అంటారు. రిజర్వాయర్ అనే పదం ఫ్రెంచ్ పదాల నుంచి ఉద్భవించింది (etymology: from French réservoir a "storehouse"). రిజర్వాయర్ అనేది మానవ నిర్మిత కృత్రిమ సరస్సు, నీటిని నిల్వ ఉంచే కొలను లేదా ఆనకట్టను ఉపయోగించి నిల్వ ఉంచిన నీరు. జలాశయాలను సాగునీరు మరియు తాగునీరు కొరకు ఉపయోగిస్తారు. రిజర్వాయర్లు నది లోయలలో ఆనకట్టలు నిర్మించడం ద్వారా రూపొందిస్తారు లేదా భూమిలో తవ్వకం ద్వారా తయారు చేస్తారు లేదా ఇటుక పనితనము లేదా పోత కాంక్రీటు వంటి సంప్రదాయ నిర్మాణ పద్ధతులు ద్వారా నిర్మిస్తారు. అంతేకాకుండా రిజర్వాయర్ అనే పదం సహజంగా సంభవించే భూగర్భ జలాశయాలను అనగా భూగర్భంలో ఉండే నూనె లేక నీటి బావులను వివరించడానికి ఉపయోగిస్తారు
చెరువు
సరస్సు
వెదురుగూమి
వెదురుగూమి: అనగా వెదురు చెట్లు. వెదురు చెట్లు ఎప్పుడు ఒక్కొక్కటిగా వుండవు. అవి కొన్ని వెదురులు కలిసి ఒక గుంపుగా వుంటాయి. వాటిని వెదురు గూమి అంటారు. ఈ గుంపులో పదుల సంఖ్యలలో నుండి వందల సంఖ్యలలో వెదురులు వుంటాయి. వెదురులు వృక్షాలలో అత్యంత వేగంగ పెరిగే జాసి. ఒక రోజులో సుమారు ఒక అడుగు ఎత్తు వరకు పెరుగుతాయి.
ఇదివరకు వీటిని ప్రత్యేకించి పెంచే వారు కాదు. అవి అడవి మొక్కలు. తామంతట తామే అడవులలో పెరుగుతాయి. ప్రస్తుతం రైతులు వెదురులను తమ పొలాలలో కంచెగాను పెంచుతున్నారు. వీటిలో అనేక రకములున్నాయి. సన్నవి, లావుపాటివి మొదలగునవి. వీటి ఉపయోగము రైతులకు ఎంతో ఉంది. తమకు కావలసిన బుట్టలు, గంపలు, తట్టలు మొదలగు వాటిని వెదురు బద్దలతో అల్లించుకునే వారు. అదే విధంగా పూరిళ్ళు కట్టుటకు వెదురులు ఎంతో అవసరము. వెదురు బద్దలతో బుట్టలు, తట్టలు అల్లె వారిని మేదరులు అంటారు. ఇవి ఎడారి మొక్కలు. అన్ని రకాల నేలలలో పెరుగుతాయి. వీటికి ప్రత్యేకించి నీటి వసతి అవసరం లేదు.
మీరా కుమార్
మీరా కుమార్ భారత పార్లమెంటు సభ్యురాలు మరియు లోక్‌సభకు ఎన్నుకోబడిన మొట్టమొదటి మహిళా అధ్యక్షురాలు.
బీహార్ లోని పట్నా జిల్లాలో సుప్రసిద్ద స్వాతంత్ర్య సమరయోధుడు మరియు భారత మాజీ ఉప ప్రధాని స్వర్గీయ బాబూ జగ్జీవన్‌ రామ్ మరియు ఇంద్రాణీ దేవి దంపతులకు జన్మించింది. ఢిల్లీ విశ్వవిద్యాలయం లోని ఇంద్రప్రస్థ కళాశాల మరియు మిరిండా కళాశాలల నుండి వరుసగా M.A, L.L.B పట్టాలను పొందింది.
ఈవిడ 1973 లో సివిల్ సర్వీసు పరీక్షలు రాసి కు ఎంపికైంది. ఉద్యోగ రీత్యా అనేక దేశాలలో గడిపింది.
1985 లో క్రియాశీల రాజకీయాలలో ప్రవేశించింది. ఉత్తరప్రదేశ్ లోని నియోజకవర్గం నుండి రాజకీయ దిగ్గజాలైన రాం విలాస్ పాశ్వాన్, మాయావతి లాంటి దళిత నేతలను ఓడించి ప్రజా ప్రతినిధిగా ఎన్నికైంది. ఢిల్లీ లోని నియోజకవర్గానికి మరియు 12వ లోక్‌సభలో ప్రాతినిధ్యం వహించింది . 1999లో భారతీయ జనతా పార్టీ ప్రభంజనంలో ఈవిడ ఓడిపోయింది. కానీ 2004 మరియు 2009 లలో తన తండ్రి గతంలో పోటీచేసిన బీహార్ లోని నియోజకవర్గం నుండి రికార్డు స్థాయి విజయం సాధించింది.
2004 నుండి 2009 వరకు కాంగ్రెస్ ప్రభుత్వంలో సాంఘిక సంక్షేమ మరియు సాధికార మంత్రిగా పనిచేసింది. 2009లో కేంద్ర జలవనరుల మంత్రిగానూ కొద్దికాలం బాధ్యతలు నిర్వర్తించింది. ఈ పదవిలో ఉండగానే లోక్‌సభ సభాపతిగా ఎన్నుకోబడటంతో మంత్రి పదవికి రాజీనామా చేసి, భారత లోక్‌సభకు మొట్టమొదటి మహిళా సభాపతిగా బాచ్యతలు చేపట్టింది.
2014 పార్లమెంటు ఎన్నికలలో మీరాకుమార్ బీహార్‌లోని ససారం లోక్‌సభ నియోజకవర్గం నుంచి ఓడిపోయారు. ఇక్కడ భారతీయ జనతా పార్టీ అభ్యర్థి పాశ్వాన్ సుమారు 60వేల ఓట్ల తేడాతో గెలుపొందారు.
NDA కూటమి రాష్ట్రపతి అభ్యర్థి రాం నాధ్ కోవింద్ కి పోటిగా ప్రతిపక్షాల తరుపున ఎన్నికోబడిన అభ్యర్థి మీరా కుమార్.
ఈమె వివాహము సుప్రీం కోర్టు న్యాయవాది అయిన మంజుల్ కుమార్ తో జరిగింది. వీరికి ముగ్గురు సంతానము. కుమారుడు అన్షుల్ మరియు కుమార్తెలు స్వాతి మరియు దేవయాని. అన్షుల్ వివాహము మినితాతో జరిగింది. వీరికి ఒక కుమార్తె అనాహిత. కుమార్తె స్వాతి వివాహము రంజీత్ తోనూ మరియు దేవయాని వివాహము అమిత్ తోనూ జరిగింది. స్వాతి మరియు రంజిత్ లకు ఒక కుమార్తె అమ్రిత మరియు కుమారుడు అన్హద్ సంతానము. అలాగే దేవయాని మరియు అమిత్ లకు ఒక కుమారుడు ఫర్జాన్ సంతానము.
మీరా కుమార్ కి క్రీడల పట్ల ఆసక్తి మెండు. ఈవిడ రైఫిల్ షూటింగ్ లో అనేక పతకాలను కూడా గెలుచుకుంది. అలాగే ఈవిడ రచనలు కూడా ప్రచురితమయ్యాయి.
బిరియాని (సినిమా)
స్టూడియో గ్రీన్ పతాకంపై కె.ఈ. జ్ఞానవేల్ రాజా నిర్మించిన బ్లాక్ కామెడీ సినిమా బిరియాని. కార్తిక్ శివకుమార్, హన్సికా మోట్వాని, మాండీ థాకర్, ప్రేమ్ జీ అమరెన్ ముఖ్యపాత్రలు పోషించిన ఈ సినిమాని వెంకట్ ప్రభు తెరకెక్కించారు. యువన్ శంకర్ రాజా సంగీతాన్ని అందించిన ఈ సినిమా ఆయనకి సంగీతదర్శకుడిగా 100వ సినిమా కావడం విశేషం. శక్తి శరవణన్ ఛాయాగ్రాహకుడిగా పనిచేయగా ప్రవీణ్-శ్రీకాంత్ కూర్పును అందించారు. చెన్నై, హైదరాబాద్, అంబూర్ ప్రాంతాల్లో చిత్రీకరణ జరుపుకున్న ఈ సినిమా 2013 డిసెంబరు 20న తమిళ్, తెలుగు భాషల్లో విడుదలయ్యింది.
సుధీర్‌ (కార్తీ), పరశు (ప్రేమ్‌జీ) చాలా మంచి స్నేహితులు. ఇద్దరూ కలిసి రాజమండ్రిలో తమ కార్యాలయ కొత్త శాఖ తెరుస్తుంటే వెళతారు. తిరిగి వస్తుండగా ఓ ‘మాయ’లాడి (మాండీ తక్కర్‌) వలలో పడి ఆమెతో పాటు హోటల్‌కి వెళతారు. తప్పతాగి తెల్లారి లేచి చూసేసరికి తాము ఒక కిడ్నాప్‌ కేసులో ఇరుక్కుంటారు. వరదరాజులు (నాజర్‌) అనే వ్యాపారవేత్తని వీరిద్దరూ కిడ్నాప్‌ చేసినట్టు పోలీసులు ఆరోపిస్తారు. వారి నుంచి తప్పించుకుని పారిపోయిన ఇద్దరికీ తమ కారు డిక్కీలో వరదరాజులు శవం కనిపిస్తుంది. ఈ హత్య కేసు తమ మెడకే చుట్టుకుంటుందని అర్థం చేసుకున్న తర్వాత దానినుంచి బయటపడేందుకు పథకం రచిస్తారు. అసలు వరదరాజులుని ఎవరు చంపుతారు. వీరిపై నింద ఎందుకు నెడతారు? అన్నది మిగిలిన కథ.
స్కర్టు
స్కర్టు అనునది నడుము నుండి (లంగా వలె) వ్రేలాడుతూ కాళ్ళకు పూర్తిగా గానీ, కొంత భాగం గానీ ఆచ్ఛాదననిచ్చే ఒక పాశ్చాత్య వస్త్రము.
సాధారణంగా వీటిని స్త్రీలు ధరించిననూ, (స్కాట్లండు, ఐర్లండు వంటి) కొన్ని దేశాలలో పురుషులు కూడా వీటిని ధరిస్తారు.
కొన్ని కాలాలలో కొంత మంది వనితలు (ఉదా: రాణులు/మహారాణులు) మూడు మీటర్ల వ్యాసం ఉన్న పాదాల వరకు అచ్చాదననిచ్చే స్కర్టులని ధరించటం ఒక వైపు అయితే, 1960 లలో వచ్చిన మినిస్కర్టులు ప్యాంటీల కంటే కొద్దిగా పెద్దవిగా మాత్రం ఉండేవి.
లెహంగా/ఘాగ్రా అనునది భారతీయ వనితలు ధరించే పొడవాటి, ప్లీటులు మరియు ఎంబ్రాయిడరీలు కలిగిన స్కర్టు. ఇది ఘాగ్రా ఛోళీలో ఒక భాగము. ఉత్తర భారతదేశం, పాకిస్థాన్ లలో దీని వాడకం ఎక్కువ.
లంగా భారతీయ స్త్రీలు ధరించే ఒక రకమైన దుస్తులలో ఒకటి. లంగాకు నాడాలు ఉంటాయి. ముడి నడుముకి కుడివైపు వచ్చేలా కడతారు. ఈ ముడిని ఎడమ భుజం వైపుకి వెళ్ళే పైట కప్పివేస్తుంది. లంగాలు రెండు రకాలు. లోపలి లంగా, పై లంగా (పావడ/పరికిణీ) .
పెళ్ళైనవారు చీర లోపల కనిపించకుండా ధరిస్తారు. ఇవి సామాన్యంగా నూలుతో చేసినదై ఉంటుంది.
అయితే పెళ్ళికి ముందు లంగా ఓణిలు కలిపి ధరించడం ఆంధ్రదేశంలో సాంప్రదాయంగా ఉండేది. ఇవి పండుగలలో పట్టుతో చేసి వివిధ రంగులలో అంచులతో అందంగా కనిపిస్తాయి. పైలంగాలను పైట లోపల, బయటికి కనిపించేలా (లోపలి లంగా పైన) ధరిస్తారు.
డొమింగో పీస్
డొమింగో పీస్ 16వ శతాబ్దానికి చెందిన పోర్చుగీసు యాత్రికుడు. క్రీస్తు శకం 1520 లో శ్రీకృష్ణదేవరాయలు పరిపాలిస్తున్నప్పుడు విజయనగర సామ్రాజ్యాన్ని సందర్శించి అక్కడి విశేశాలను గ్రంధస్తం చేశాడు.
సిరిమావో బండారనాయకే
సిరిమావో బండారు నాయకే (සිරිමාවෝ රත්වත්තේ ඩයස් බණ්ඩාරනායක, () ; (జ :1916 ఏప్రిల్ 17 – మ :10 అక్టొబరు 2000) శ్రీలంకకు చెందిన రాజకీయ నాయకురాలు. మూడుసార్లు 1960–65, 1970–77 మరియు 1994–2000 లలో శ్రీలంక ప్రధానమంత్రిగా పదవీ బాధ్యతలు చేపట్టి ప్రపంచంలో ప్రధానమంత్రి పదవిని అధిరోహించిన మొదటి మహిళగా ఖ్యాతికెక్కారు.
1916 ఏప్రిల్ 17 న శ్రీలంక లోని కుటుంబంలో ఆరవ సంతానంగా జన్మించింది. ఈవిడ అసలుపేరు సిరిమావో రత్వత్తే. తండ్రి రత్వత్తే డిసిల్వా మరియు తల్లి రోజలిండ్ మహావేళట్టనే కుమారిహామి. ఈవిడకు నలుగురు సోదరులు మరియొ ఒక సోదరి. ఈవిడ బౌద్ధ మతారాధకురాలు. విద్యభ్యాసంమంతా కొలంబో లోని లో జరిగింది.
1940 లో ఈమె వివాహము సభ్యుడు మరియు శ్రీలంక గవర్నరు ముఖ్య స్థానిక సలహాదారు కుమారుడు అయిన తో జరిగింది. వీరికి ముగ్గురు పిల్లలు , మరియు.
ఫాతిమా బీవీ
జస్టిస్ ఫాతిమా బీవి కేరళ కు చెందిన ఒక న్యాయమూర్తి. భారతదేశపు మొట్ట మొదటి సుప్రీంకోర్టు మహిళా న్యాయమూర్తిగా పనిచేసి ఖ్యాతి పొందారు.. మరియు మనదేశంలో అత్యున్నత స్థానం పొందిన మొదటి ముస్లిం మహిళ కూడా ఈవిడే. అలాగే తమిళనాడు గవర్నరు గా కూడా పనిచేశారు.
1927, ఏప్రిల్ 30 న కేరళ లోని లో మీరా సాహిబ్ మరియు ఖదీజా బీబీ లకు జన్మించారు. ప్రాథమిక విద్యాభ్యాసాన్ని స్థానిక క్యాధోలికేట్ ఉన్నత పాఠశాలలో పూర్తి చేశారు. తర్వాత త్రివేండ్రం లోని విశ్వవిద్యాలయ కళాశాల నుండొ బి.ఎస్సీ పట్టా పుచ్చుకున్నారు. నుండి న్యాయ విద్యను (B.L) పూర్తి చేశారు.
1950 నవంబరు 14 న న్యాయవాదిగా తన పేరు నమోదు చేసుకుంది. కేరళ లోని దిగువ న్యాయస్థానాలలో తన ప్రస్థానాన్ని ప్రారంభించింది. 1958, మేలో కేరళ సబార్డినేట్ న్యాయసేవలకు మున్సిఫ్ గా నియమితురాలైంది.
1968లో సబార్డినేట్ జడ్జిగా మరియు 1972 లో ప్రధాన న్యాయమూర్తిగా, 1974లో జిల్లా సెషన్స్ న్యాయమూర్తిగా అనతి కాలంలోనే పదోన్నతులు పొందింది.
1980 లో ఆదాయపన్నులశాఖ అప్పిలేట్ ట్రిబ్బ్యునల్ న్యాయ సభ్యురాలుగా నియమింపబడింది. తర్వాత హైకోర్టు న్యాయమూర్తిగా 1983 ఆగస్టు 4న పదవీబాధ్యతలు స్వీకరించింది.
1984 మే 14 న హైకోర్టు శాశ్వత న్యాయమూర్తిగా పదోన్నతి పొంది అదే పదవిలో 19 ఏప్రిల్ 1989 న పదవీ విరమణచేసింది. తర్వాత 1989 అక్టోబరు 6 న సుప్రీంకోర్టు న్యాయమూర్తిగా నియమింపబడింది. ఆ పదవిలో 29 ఏప్రిల్ 1992 వరకు కొనసాగింది.
భౌతిక శాస్త్రము - పారిభాషిక పదాలు (ఆంగ్లం - తెలుగు)
భౌతిక శాస్త్రము అభ్యసించు విద్యార్థుల కోసం ఆంగ్లంలో గల కొన్ని భౌతిక శాస్త్ర పదాల అర్థాలను సంగ్రహంగా తెలియజేయటం జరిగింది. వాటిలో కొన్ని పదముల నిర్వచనాలను తెలుసు కొనుటకు భౌతిక శాస్త్ర నిఘంటువు ఉపయోగపడుతుంది.
షాడో (2013 సినిమా)
షాడో 2013 లో విడుదలవుతున్న తెలుగు చిత్రం.
నానా భాయ్ (ఆదిత్య పంచోలి), అతని తమ్ములు జీవ, లాలా కలిసి ఇండియాలో పలుచోట్ల బాంబ్ బ్లాస్ట్ లు చేస్తుంటారు. వారిని ఎలాగైనా ప్రభుత్వానికి పట్టించాలనే ధ్యేయంతో అండర్ కవర్ జర్నలిస్ట్ రఘు రాం (నాగబాబు) నానా భాయ్ గ్యాంగ్ లో చేరి సమాచారం మొత్తం సేకరిస్తాడు. ఆ సమాచారాన్ని న్యూస్ పేపర్ ఓనర్ అయిన సిపి (సాయాజీ షిండే)కి ఇస్తాడు. అతను డబ్బుకి ఆశపడి నానా భాయ్ తో చేతులు కలపడంతో నానా భాయ్ రఘురాంని, అతని భార్య, కూతుర్ని దారుణంగా చంపేస్తాడు. అది చూసి అక్కడి నుంచి తప్పించుకున్న రఘురాం కొడుకు రాజారాం అలియాస్ షాడో (వెంకటేష్) చిన్నప్పుడే నానా భాయ్ అతని గ్యాంగ్ ని చంపాలని నిర్ణయించుకుంటాడు. రాజారాంకి బాబా (నాజర్) అండగా ఉండి అన్నీ చూసుకుంటూ ఉంటాడు. అలా పెద్దైన రాజారాం నానా భాయ్ గ్యాంగ్ లోని ఒక్కొక్కర్నీ చంపేస్తూ ఉంటాడు. అందులో భాగంగానే మలేషియాకి ప్రాజెక్ట్ కోసం వచ్చిన మధుబాల (తాప్సీ), పోస్ట్ మార్టం స్పెషలిస్ట్ దొంగ శ్రీనివాస్ (ఎం ఎస్ నారాయణ) లను వాడుకుంటాడు.
అదే తరుణంలో ఇండియాలో భారీ ఎత్తున బాంబు బ్లాస్ట్ లు ప్లాన్ చేస్తున్నారని ఇంటెలిజెన్స్ వర్గాలు చెప్పడంతో ఎసిపి ప్రతాప్ (శ్రీ కాంత్) ని నానా భాయ్ ని పట్టుకోవాలని రంగంలోకి దిగుతాడు. ప్రతాప్ పట్టు కోవాలనుకుంటున్న టైంలో నానా భాయ్ మనుషుల్ని షాడో చంపేస్తుండడంతో అసలు ఇతనెవరు ఎందుకు వీళ్ళని చంపుతున్నాడా? అని షాడో కోసం ప్రతాప్ వేట మొదలు పెడతాడు. అటు పోలీసుల్ని తప్పించు కుంటూ నానా భాయ్ గ్యాంగ్ ని షాడో ఎలా ఫినిష్ చేసాడు? అనేదే మిగిలిన కథాంశం.
షాడో (పాత్ర)
షాడో ప్రముఖ నవలా రచయిత మధుబాబు నవలలలో కథానాయకుడి పాత్ర. ఈ పాత్ర తెలుగు జేమ్స్ బాండ్ కి ప్రతిరూపమని చెప్పవచ్చు. దాదాపు అన్ని మధుబాబు నవలల్లో కథానాయకుడి పాత్ర ఇదే.
పాలకోడేటి శ్యామలాంబ
పాలకోడేటి శ్యామలాంబ (జూన్ 12, 1902 - జూన్ 18, 1953) స్వాతంత్ర్యసమరయోధురాలు.
శ్యామలంబ జూన్ 12 , 1902లో కైకలూరులో దుగ్గిరాల వియ్యన్న, సుబ్బమ్మ దంపతులకు జన్మించినది. ఈమె భర్త సూర్యప్రకాశరావు కూడా స్వాతంత్ర్య సమరయోధుడు, మాజీ పురపాలక సంఘ సభ్యుడు మరియు ప్రేమజ్యోతి అనే పత్రికాసంపాదకుడు. ఈమె బావ డాక్టర్ గురుమూర్తి స్వాతంత్ర్య సమరయోధుడు, మాజీ పురపాలక సంఘ సభ్యుడు మరియు అనేక సహకార సంస్థలను స్థాపించాడు.
శ్యామలాంబ 1932లో శాసనోల్లంఘన ఉద్యమంలో ఏడు నెలల పాటు, 1941లో వ్యక్తిగత సత్యాగ్రహంలోనూ పాల్గొని ఆరు నెలల పాటు జైలులో కఠిన కారాగార శిక్ష అనుభవించింది. ముఖ్యంగా యువతలో దేశభక్తి పెంపొందించి స్వాతంత్య్ర ఉద్యమం వైపు మళ్లించాలనే సంకల్పంతో యువజన సమావేశాలు నిర్వహించి వారిలో ఉద్యమ స్ఫూర్తిని వెలిగించింది. 1946 నుండి 1953 వరకు రాజమండ్రి పురపాలక సంఘ సభ్యురాలిగా రాజమండ్రి నగర పారిశుధ్యంపై శ్రద్ధ వహించినది. ఈమె, ఈమె భర్త ప్రకాశరావు ఒకేసారి రాజమండ్రి కౌన్సిలర్లుగా ఎన్నుకోబడ్డారు.
శ్యామలాంబ 1953, జూన్ 18 న మరణించినది. ఈమె విగ్రహాన్ని రాజమండ్రిలోని పాల్‌చౌకులో ఉన్న సాతంత్ర్యసమరయోధుల పార్కులో ఆవిష్కరించారు.
జీన్స్ (వస్త్రం)
జీన్స్ అనునవి డెనిమ్ లేదా డుంగరీ వస్త్రంతో కుట్టిన ప్యాంటు.
1950 లో కౌబాయ్ ల కొరకు ప్రత్యేకంగా రూపొందించబడిన జీన్స్ టీనేజీ యువతలో బాగా జనాదరణ పొందినది. జీన్స్ రూపొందించటంలో లెవీ స్ట్రాస్ అండ్ కో., లీ, వ్రాంగ్లర్ సంస్థలు పేరెన్నిక గన్నవి. స్కిన్నీ, టేపర్డ్, స్ట్రెయిట్, బూట్ కట్, న్యారో బాటం,లో వెయిస్ట్, యాంటీ-ఫిట్ మరియు ఫ్లేర్ శైలులలో జీన్స్ లభ్యం.
జీన్స్ చరిత్ర కార్డురాయ్ వలెనే కనిపించే, జీన్ అని పిలవబడే కాటన్ కార్డురాయ్ అనే వస్త్రం యొక్క ఉత్పత్తికి పేరెన్నిక గన్న ఇటలీలోని జెనోవా నగరంలో ప్రారంభమైనది. ఈ జీన్ జెనోవా నుండి నావికులచే ఐరోపా ఖండం సర్వత్రా ఎగుమతి చేయబడేది. ఫ్రెంచి నగరం నైమ్స్ నేతకారులు ఈ కాటన్ కార్డురాయ్ ని ఉత్పత్తి చేసేందుకు విఫల యత్నాలు చేశారు. అయితే ప్రయోగాలతో, తప్పులని సరి చేసుకోవటంతో జీన్ ని పోలిన ట్విల్ వస్త్రాన్ని రూపొందించారు. నైమ్స్ నుండి వచ్చే వస్త్రం అని అర్థం వచ్చేలా ఫ్రెంచి భాషలో వీటిని de Nimes (డె నిమ్స్) అని వ్యవహరించేవారు. పద్ధెనిమిదవ శతాబ్దపు అంతానికి గానీ అమెరికాలోకి జీన్స్ ప్రవేశించలేదు.
1870 లో జాకబ్ డెవిస్ అనే నెవాడాకు చెందిన దర్జీ మగవారు పని చేసే వేళల్లో వేసుకొనే ప్యాంట్లలో వత్తిడికి గురి అయ్యే ప్రదేశాలను గుర్తించాడు. ఈ ప్రక్రియకి పేటెంటు పొందాలనుకొన్నాడు కానీ తన వ్యాపారానికి ఒక భాగస్వామి కావాలనుకొన్నాడు. లెవీ వద్ద వస్త్రాలను కొంటూ ఉండటం వలన అతని సహాయం కోరాడు. మే 20, 1873 న ష్ట్రౌస్స్ మరియు డేవిస్ డెనిం వర్క్ ప్యాంట్ ల జేబులను రాగి బొత్తా (రివెట్)లతో బలపరచే ప్రక్రియకి యునైటెడ్ స్టేట్స్ పేటెంట్ #139121 ని అందుకొన్నారు. న్యూ హ్యాంప్ షైర్ లోని మ్యాంచెస్టర్కి చెందిన అమోస్కియగ్ మ్యాన్యుఫ్యాక్చరింగ్ కంపెనీ తయారు చేసే వస్త్రంతో లెవీ స్ట్రాస్ అండ్ కో. ప్రఖ్యాత లెవీస్ బ్రాండు జీన్స్ ని రూపొందించటం మొదలుపెట్టినది.
భారీగా ఉండటం, ఉతకటం, ఆరవేయటం, ఇస్త్రీ చేయటం కష్టంగా ఉండటం వలన జీన్స్ గురించి తెలిసిననూ వాటిని ధరించటం పై ప్రజలు పెద్దగా ఆసక్తి చూపేవారు కాదు. 1995 లో విడుదలైన దిల్ వాలే దుల్హనియా లేజాయెంగే సినిమాలో షారుఖ్ ఖాన్ కేవలం మూడు సందర్భాలలో ఫార్మల్ ప్యాంట్లు ధరించాడు. మిగితావన్నీ జీన్స్ ప్యాంట్లే. ఇదే విధంగా 1996 లో నాగార్జున అక్కినేని నటించిన నిన్నే పెళ్ళాడుతా సినిమాలో ఒకటి రెండు సందర్భాలలో తప్పితే పూర్తి నిడివి జీన్స్ ధరించాడు. విజయ దుందుభి మోగించిన ఈ చిత్రాలు జీన్స్ తో యువతని మంత్రముగ్ధులని చేశాయి. లెవీ స్ట్రాస్ అండ్ కో., లీ మరియు వ్రాంగ్లర్ ల చే బరువు తగ్గించిన, పలుచన చేసిన, మృదువుగా ఉన్న, కొద్దిగా సాగే గుణం కలిగిన సౌకర్యవంతమైన జీన్స్ లు రూపొందించబడటంతో జీన్స్ పుంజుకొన్నాయి. ఇస్త్రీ అవసరం లేకపోవటం, ఉతకకుండా ఎన్ని మార్లైనా వేసుకోగలిగే సౌలభ్యం ఉండటం, మాసిననూ, చిరిగిననూ అవి కూడా ఫ్యాషన్లుగా జమ కట్టటంతో జీన్స్ జనం లోకి మరింతగా చొచ్చుకుపోయింది. ప్రస్తుత కాలం జీన్స్ వేసిన వారిని చూడకుండా ఒక్క రోజు కూడా గదవదంటే అతిశయోక్తి కాదేమో!
మద్దూరి నగేష్ బాబు
మద్దూరి నగేష్ బాబు (1964-2005) ఒక ప్రముఖ కవి. దళితవాద సాహిత్యంలో పేరు గాంచిన వాడు. దళిత ఉద్యమ రచయిత. తెలుగు కవిత్వం నిండా దళిత కవిత్వం పరుచుకున్న కాలంలో ఆ దళిత కవిత్వ జెండాని రెప రెప లాడించిన ఇద్దరు బాబుల్లో ఒకరు తెరేష్ బాబు అయితే మరొకరు మద్దూరి నగేష్ బాబు. 
ఆయన గుంటూరు జిల్లా సత్తెనపల్లి తాలూకాలోని రుద్రారం గ్రామంలో ఆగస్టు 15 1964లో జన్మించాడు. ఆయన తల్లిదంద్రులైన అనసూయమ్మ మరియు జకరయ్యలు ఉపాధ్యాయులు. నగేష్ బాబు 10వ తరగతి చదువుతున్నప్పుడు ఆయన తండ్రి మరణించాడు. ఆయన తన సోదరితో పాటు తన తల్లివద్ద ఉండి నరసరావుపేట లోని లూథరన్ హైస్కూలులో చదివాడు. ఇంటర్మీడియట్ మరియు బి.ఎ (1985-88) విద్యను గుంటూరులోని అంధ్ర క్రిస్టియన్ కళాశాలలో పూర్తిచేశాడు. తదుపరి ఆధ్ర విశ్వవిద్యాలయంలో ఆంగ్ల లిటరేచర్ లో ఎం.ఎ (1988-91) పూర్తి చేసాడు. 1991 నుండి 1993 వరకు ఆయన హైదరాబాదులోని తెలుగు విశ్వవిద్యాలయంలో ఎం.ఫిల్ చేసాడు. 1993లో ఆయన ఆలిండియా రేడియోలో అనౌన్సర్ గా ఎంపిక కాబడి కొత్తగూడెంలో ఉద్యోగంలో చేరాడు. అచ్చట పనిచేస్తున్న మరొ రచయిత ఖాజా ఆయన స్నేహితుడు.
ఈ గ్రంథాలు దళిత సాహిత్యానికీ, ఉద్యమానికీ కూడా కొత్త చూపునీ వూపునీ ఇచ్చాయి. ఒక దృష్టికోణాన్ని, సాహిత్య దృక్పథాన్నీ, తాత్వికతనూ అందించాయి.
దళిత ధిక్కార కవిత్వం – నిశాని, దళిత సహానుభూతి కవిత్వం, కాస్త సిగ్గుపడడాం, సంకర కవిత్వం –ఊరూ-వాడ, అంబేద్కరిస్టు ప్రేమకవిత్వం – విడి ఆకాశం. ఇవ్వన్నీ నగేష్ బాబు క్రియేటివ్ ఆలోచనలకు నిదర్శనాలు.
ఆయన 2005 జనవరి 10 లో మరణించాడు.
సకలతత్వార్థదర్పణము
సకలతత్వార్థదర్పణము 1925 సంవత్సరంలో పునర్ముద్రించబడిన వేదాంతశాస్త్ర నిఘంటువు. ఇందులో వేదాంతశాస్త్రంకు సంబంధించిన చాలా పదాలను చక్కగా నిర్వచించారు. దీనిని సందడి నాగదాసు రచించగా చెన్నపురిలోని బరూరు త్యాగరాయ శాస్త్రులు అండ్ సన్ వారి స్వకీయ గీర్వాణభాషారత్నాకర ముద్రాక్షరశాల యందు ముద్రించబడింది. సుమారు 214 పేజీలున్న ఈ గ్రంథము అప్పటి వెల ఒక రూపాయి మాత్రమే.
ఈ నిఘంటువు సకల ప్రజలకు అర్ధమయ్యే విధంగా వేదాంతశాస్త్రానికి సంబంధించిన తెలుగు పదాలు వాటి గురించి వివరణతో కూడిన అర్ధాన్ని అందించారు. అందువలన క్లిష్టమైన వేదాంతాల సారాన్ని అందుకోగలుగు తారని రచయితల ఆకాంక్ష.
రాజయోగ విద్య వి
చారాత్మక జనపయోధీ చంద్రమ భవసం
సారాటవి సుచి లక్ష్మీ
నారాయణ నిన్ను నామనంబున దలతున్.
సందడి రామాహ్వాయ ప్రియ నందనుడను విష్ణుభక్తి నైష్టికుడను సా
నందుడ నాగన నాముడ పొందగ వేదాంతవిధుల బొగడెడివాడన్.
సీ. శ్రీకరంబగు మర్త్యలోకంబునందున భరతఖండమున సిరులదనరు
బందరు విషయంబునందు నందిగ్రామ సీమలో మిక్కిలి చెలగుచున్న
జగ్గయ్యపేట కీశాన్యమం దున్న దబ్బాకుపల్లెను వురవరమునందు
వెలయు మరుత్పుత్రు వినుతించి శాలివాహనశకమున మతంగాంతరిక్ష
హస్తిశశిసంఖ్యనడువతటస్థమైన పార్థివాబ్దంబునందు సంభ్రమముతోడ
సకలతత్వార్థదర్పణసౌఙనొప్పు శాస్త్ర్రమును జెప్పబూనితి శౌరికృపను.
భారతీయ భూగర్భ సర్వేక్షణ
భారతీయ భూగర్భ సర్వేక్షణ {Geological Survey of India) భారత కేంద్ర ప్రభుత్వంచే నడుపబడుతున్న సంస్థ. ఇది 1851వ సంవత్సరంలో స్థాపించబడినది. ఇది కేంద్ర ప్రభుత్వంవారి గనుల మంత్రిత్వ శాఖ (Ministry of Mines) కు అనుబంధంగా పనిచేస్తుంది. ఇది ప్రపంచంలో ఇలాంటి భూగర్భ విషయాలను నిర్వహించే మొట్టమొదటి సంస్థ. ఇది ప్రభుత్వానికి, పరిశ్రమలకు, మరియు ప్రజలకు భూగర్భానికి చెందిన శాస్త్రీయ సమాచారాన్ని అందజేస్తుంది.
చందా కొచ్చర్
"చందాకొచ్చర్ " (జ : 1961 నవంబరు 17) భారతదేశ రెండవ అతిపెద్ద బ్యాంకు మరియు ప్రైవేటు సెక్టార్ లో మొదటి అతి పెద్ద బ్యాంకు ఐన కు ముఖ్య కార్యనిర్వహణాధికారిగా మరియు నిర్వహణ అధ్యక్షురాలుగా విధులు నిర్వర్తిస్తున్నారు. 
రాజస్థాన్ లోని జోధ్‌పూర్లో 1961 లో జన్మించారు. ప్రాథమిక విద్యాభ్యాసాన్ని అక్కడే సెయింట్ ఏంజెల్ సోఫియా పాఠశాలలో పూర్తిచేశారు. తర్వాత ముంబై జైహింద్ కళాశాల నుండి బి.ఎ . పూర్తి చేశారు. 1982 లో ని పూర్తి చేశారు.
తర్వాత నుండి మేనేజ్‌మెంట్ విద్యను పూర్తిచేశారు. విద్యాభ్యాసంలో తన ప్రతిభకు గానూ వివిధ పతకాలను గెలుచుకున్నారు.
ఈవిడ ముంబైలో స్థిరనివాసం ఏర్పరచుకున్నారు. బిజినెస్ మేనేజ్‌మెంట్ లో తన సహాధ్యాయు మరియు పవన శక్తి వ్యాపారవేత్త అయిన దీపక్ కొచ్చర్ ను వివాహం చేసుకుంది. వీరికి ఇద్దరు సంతానము. ఒక అమ్మాయి మరియు ఒక అబ్బాయి.
1984 లో ICICI (Industrial Credit and Investment Corporation Of India) సంస్థలో మేనేజ్‌మెంట్ ట్రైనీగా చేరింది. ఉద్యోగ తొలినాళ్ళలో సంస్థ యొక్క జౌళి, కాగితము మరియు సిమెంటు విభాగాలలో పనిచేసింది.
1993 లో, కొత్త బ్యాంకు ప్రారంభించాలనుకున్నపుడు సంస్థ యాజమాన్యం ఈమెను సంస్థ బ్యాంకింగ్ కోర్ కమిటీకి బదిలీ చేసింది.1994 లో అసిస్టెంట్ మేనేజర్ గానూ మరియు 1996 లో డిప్యూటీ మేనేజర్ గానూ పదోన్నతి సాధించింది. 1996 లో శక్తి (Power), టెలికాం మరియు రవాణా విభాగాలలో సంస్థను బలోపేతం చేయడానికి ఏర్పాటైన బృందానికి నాయకత్వం వహించింది.1998 లో సంస్థ జనరల్ మేనేజర్ గా పదోన్నతి సాధించింది.1999 లో సంస్థ యొక్క ఈ-కామర్స్ విభాగాన్ని కూడా నిర్వహించింది. ఈమె నాయకత్వంలోనే సంస్థ రిటైల్ బ్యాంకింగ్ లో ప్రవేశించి, మనదేశంలోని ప్రైవేటు బ్యాంకులలో అగ్రగామిగా నిలిచింది. 2001 లో సంస్థ ఎగ్జిక్యూటివ్ డైరెక్టర్ గా బాధ్యతలు చేపట్టింది.
2005 నుండి ఫోర్బ్స్ పత్రిక అత్యంత శక్తివంతమైన మహిళా వ్యాపారవేత్తల జాబితాలో స్థానం సంపాదించుకుంటూనే ఉంది. 2009 లో ఫోర్బ్స్ పత్రిక ప్రపంచ అత్యంత శక్తివంతమైన మహిళల జాబితాలో 20 వ స్థానం మరియు 2010 లో అదే జాబితాలో 10వ స్థానానికి ఎగబాకింది.
బ్యాంకింగ్ రంగంలో ఈమె సేవలను గుర్తించిన భారతప్రభుత్వం 2010 లో ఈమెను పద్మభూషణ్ తో సత్కరించింది.
రామ్‌ పోతినేని
రామ్ తెలుగు, తమిళ భాషల చిత్రసీమకు సంబంధించిన ఒక ప్రముఖ నటుడు. తెలుగులో ప్రధానంగా ఇతని సినిమాలు వచ్చాయి.
రామ్ ప్రముఖ నిర్మాత "స్రవంతి" రవికిషోర్ తమ్ముడైన మురళి పోతినేని కొడుకు. హైదరాబాద్ లో పుట్టినా తన విద్యాభ్యాసం తమిళనాడులో చెన్నైలోని చెట్టినాడ్ విద్యాశ్రమం మరియు సెంట్ జాన్ పాఠశాలలో చేసాడు.
రామ్ నటించిన మొదటి చిత్రం దేవదాసు. ఇందులో ఇలియానా కథానాయిక. వై.వీ.ఎస్. చౌదరి దర్శకత్వం వహించిన ఈ చిత్రం 2006 జనవరి 11 న విడుదలై బాక్సాఫీసు వద్ద భారీ విజయాన్ని అందుకోవడమే కాక రామ్ కి ఫిలింఫేర్ అవార్డ్ సౌత్ - ఉత్తమ నూతన నటుడు అవార్డును అందించింది. తన రెండో చిత్రం సుకుమార్ దర్శకత్వం వహించిన జగడం. ఈ చిత్రం 2007 మార్చి 16 న విడుదలైంది. ఈ చిత్రం బాక్సాఫీసు వద్ద విఫలమైనప్పటికీ విశ్లేషకుల నుంచి ప్రశంసలు అందాయి. 2008 లో శ్రీను వైట్ల దర్శకత్వంలో జెనీలియా సరసన రెడీ చిత్రంలో నటించాడు. ఈ చిత్రం భారీ విజయాన్ని సొంతం చేసుకుంది. ఈ చిత్రంతో రామ్ పెద్ద హీరోల్లో ఒకడయ్యాడు.
2009 లో రెండు చిత్రాల్లో నటించాడు. ఒకటి బి.గోపాల్ దర్శకత్వంలో మస్కా. ఇందులో హన్సిక, షీలా కథానాయికలు. మరో చిత్రం ఎం.శరవణన్ దర్శకత్వంలో గణేష్. ఇందులో కాజల్ అగర్వాల్ కథానాయిక. మస్కా ఓ మోస్తరు విజయం సాధించగా గణేష్ పరాజయం పాలైంది. కానీ ఈ రెండు చిత్రాల్లోనూ రామ్ తన నటనకు ప్రశంసలు సొంతం చెసుకున్నాడు. 2010 లో రామ్ శ్రీవాస్ దర్శకత్వంలో రామ రామ కృష్ణ కృష్ణ చిత్రంలో నటించాడు. ఇందులో ప్రియా ఆనంద్, బిందు మాధవి కథానాయికలు. ఈ చిత్రం కూడా ఓ మోస్తరు విజయాన్ని సొంతం చెసుకుంది. 2011 లో రామ్ సంతోష్ శ్రీనివాస్ దర్శకత్వంలో కందిరీగ చిత్రంలో నటించాడు. ఇందులో హన్సిక, అక్ష కథానాయికలు. ఈ చిత్రం బాక్సాఫీసు వద్ద భారీ విజయం సాధించింది.
2012 లో రామ్ ఏ.కరుణాకరన్ దర్శకత్వంలో ఎందుకంటే...ప్రేమంట! చిత్రంలో నటించాడు. ఇందులో తమన్నా కథానాయిక. భారీ అంచనాల మధ్య విడుదలైన ఈ చిత్రం భారీ పరాజయంగా నిలిచింది కానీ రామ్ మరియూ తమన్నాల నటనకు భారీ ఎత్తున ప్రశంసలు అందాయి. 2013 లో రామ్ భాస్కర్ దర్శకత్వంలో ఒంగోలు గిత్త చిత్రంలో నటించాడు. ఇందులో కృతి కర్బంధ కథానాయిక. ఈ చిత్రం బాక్సాఫీసు వద్ద పరాజయం పాలైంది. ఆ తరువాత రామ్ కె. విజయభాస్కర్ దర్శకత్వంలో దగ్గుబాటి వెంకటేష్ తో కలిసి హిందీ చిత్రం బోల్ బచ్చన్ తెలుగు పునః నిర్మాణం అయిన మసాలా లో నటించాడు.అది కూడా ఆశించిన విజయాన్ని ఇవ్వలేదు.2015 లో గోపిచంద్ మలినేని దర్శకత్వంలో పండగ చేస్కో చిత్తం తో మళ్ళీ విజయాన్ని అందుకున్నాడు.అదే సంవత్సరం శివమ్ అనే సినిమా తో భారీ ప్లాప్ అందుకున్నాడు.2016 లో కిశోర్ తిరుమల దర్శకత్వంలో నేను శైలజ సినిమా తో మరొక విజయాన్ని అందుకున్నాడు.ఆ సినిమా లో రామ్ నటన కి మంచి మార్కులు పడ్డాయి.మళ్ళీ అదే సంవత్సరం హైపర్ అనే సినిమా తో ఓ మోస్తరు విజయాన్ని అందుకున్నాడు.2017 లో కిషోర్ తిరుమల దర్శకత్వంలో ఉన్నది ఒకటే జిందగి అనే సినిమా లో నటించాడు అది కూడా నిరాశ పరిచింది.ప్రస్తుతం త్రినాథరావు నక్కిన దర్శకత్వంలో హలొ గురు ప్రేమ కోసమే చిత్రం లో నటిస్తున్నాడు.
ఎందుకంటే...ప్రేమంట!
ఎందుకంటే... ప్రేమంట! 2012 లో కరుణాకరన్ దర్శకత్వంలో విడుదలైన ప్రేమకథా చిత్రం. రామ్, తమన్నా ఇందులో ప్రధాన పాత్రలు పోషించారు. ఈ చిత్రానికి ఆధారం "జస్ట్ లైక్ హెవెన్" అనే హాలీవుడ్ చిత్రం.
పారిశ్రామికవేత్తయైన కృష్ణారావు (సాయాజీ షిండే) కొడుకు రాం అల్లరి కుర్రాడు. బాధ్యతలు లేకుండా తిరుగుతుంటాడు. అతనిని దారిలో పెట్టడానికి, ధనం విలువ, కాలం విలువ తెలియజెప్పడానికి అతని తండ్రి తెలివిగా ప్యారిస్ లోని తన స్నేహితుడి ద్రాక్ష తోటల్లోకి పంపుతాడు. అక్కడ కూడా హాయిగా కాలం గడుపుదామన్న రాం కి రోజంతా పనులు చెబుతుంటే చేయలేక అక్కడ నుంచి పారిపోవడానికి ప్రయత్నిస్తాడు. అతను తెలివిగా అక్కడినుంచి బయట పడతాడు కానీ అతని పాస్ పోర్టు యజమాని దగ్గరే ఉండి పోతుంది. ఏం చేయాలో ఆలోచిస్తుండగా అతనికి స్రవంతి విచిత్రమైన పరిస్థితుల్లో తారసపడుతుంది. ఆమె తన సమస్యలు తీర్చిన తరువాత అతనికి అతనికి సాయం చేస్తున్నది కేవలం స్రవంతి ఆత్మ మాత్రమేననీ ఆమె శరీరం హైదరాబాదులోని ఓ ఆస్పత్రిలో కోమాలో ఉందని తెలుస్తుంది. అందుకు కారణాలు కూడా ఆమె వివరిస్తుంది. ఆమె సాయంతో హైదరాబాదు కు వెళ్ళిన రాం ఆమెను చంపాలని చూస్తున్నదేవరు? వారి నుంచి అతను ఆమెను ఎలా కాపాడుకున్నాడన్నదే మిగతా కథ.
భారతదేశంలో ఆర్థిక సరళీకరణ
భారతదేశంలో ఆర్థిక సరళీకరణ అనగా 24 జూలై 1991 నుండి అమలు చేసిన/చేస్తూ ఉన్న/చేయబోతున్న ఆర్థిక సంస్కరణలు. 1947లో స్వతంత్ర ప్రాప్తి అనంతరం భారత్ సోషలిస్టు విధానాలనే అవలంబించింది. 1966 లో మొదటి సారి,1985 లో రెండవ సారి సరళీకరణ ప్రయత్నాలు జరిగాయి. మొదటి ప్రయత్నం 1967 లో కొట్టివేయబడింది. దాని తర్వాత అదివరకు ఉన్న వాటి కంటే పటిష్ఠమైన సోషలిస్టు విధానాలను అవలంబించటం జరిగింది. రాజీవ్ గాంధీ చే 1985 లో చేయబడ్డ భారీ ప్రయత్నము 66 లో వలె కొట్టి వేయకున్ననూ 1987లో దానిని ఆపివేశారు. 1991 లో భారత్ ఎదుర్కొన్న బ్యాలెన్స్ ఆఫ్ పేమెంట్స్ (అంతర్జాతీయ చెల్లింపుల) సంక్షోభం వలన అంతర్జాతీయ ద్రవ్య నిధి (IMF) తో జరిగిన విమోచన ఒప్పందం (బెయిల్ ఔట్ డీల్) లో భాగంగా యూనియన్ బ్యాంక్ ఆఫ్ స్విట్జర్ల్యాండ్ కు 20 టన్నుల బంగారం, బ్యాంక్ ఆఫ్ ఇంగ్లండ్ కి 47 టన్నుల బంగారం చెల్లించవలసి వచ్చింది. దీనికి అదనంగా భారత్ సరళీకృత విధానాలను అవలంబించవలసిన అవసరం ఉన్నదని IMF సూచించింది. IMF సూచించిన అన్ని విధానాలలో చాలా వాటిని అవలంబించకున్ననూ, అందులోని కొన్నింటిని అప్పటి ప్రధాన మంత్రి పాములపర్తి వెంకట నరసింహారావు, అప్పటి ఆర్థిక మంత్రి అయిన మన్మోహన్ సింగ్ సరళీకృత విధానాలను అవలంబించటం మొదలు పెట్టారు. ఈ నియో-లిబరల్ విధానాలు ఆంతర్జాతీయ వాణిజ్యం మరియు పెట్టుబడులు, నియంత్రణల సడలింపులు, ప్రైవేటీకరణ, పన్నుల సంస్కరణలు, ద్రవ్యోల్బణ నియంత్రణా చర్యలకు ద్వారాలు తీశాయి. అది మొదలు అధికారాంలో ఏ రాజకీయ పార్టీ ఉన్ననూ సరళీకరణ యొక్క దిశానిర్దేశం మొత్తానికి ఈ విధంగానే ఉంటూ వస్తున్నది. 1966 మరియు 1985 ల వలె కాంగ్రెస్ ప్రభుత్వం చే మాత్రమే కాకుండా 1991 లో మైనారిటీ ప్రభుత్వం చేపట్టిన సంస్కరణలు స్థిరత్వాన్ని ఆపాదించుకొంటూ వచ్చాయి. ఆర్థిక సంస్కరణల యొక్క ఈ స్థిరత్వానికి కారణాలు ఇప్పటికీ చర్చనీయాంశాలుగా కొనసాగటం విశేషం.
2007 వ సంవత్సరానికి స్థూల దేశీయ ఉత్పత్తి అత్యధికంగా 9% నమోదు కావటంతో భారతదేశం సరళీకరణ యొక్క అత్యుత్తమ ఫలితాలు అందుకొన్నట్లైనది. దీనితో భారత్ ప్రపంచంలో అతివేగంగా ఎదుగుతోన్న ఆర్థిక శక్తులలో చైనా తర్వాతి ద్వితీయ స్థానంలో నిలబడింది. 2012 ప్రథమార్థానికి ఈ ఎదుగుదల బాగా తగ్గినది. ఆర్గనైజేషన్ ఫర్ ఎకనామిక్ కో-ఆపరేషన్ అండ్ డెవలప్ మెంట్ (OECD) ఇచ్చిన ఒక నివేదిక ప్రకారం 7.5% సరాసరి పెరుగుదల దశాబ్ద కాలపు సరాసరి రాబడిని రెండింతలు చేస్తుందని, మరిన్ని సంస్కరణలు దీనిని వేగవంతం చేయగలవని సూచించింది.
భారత్ కంటే చాలా మునుపే, 1978లోనే సరళీకరణని మొదలుపెట్టటం వలనే చైనా ఎదుగుదల భారత్ కంటే ఎక్కువగా ఉందని అందుకే భారత సంకీర్ణ ప్రభుత్వాలు సరళీకరణను కొనసాగించాలని సూచించబడింది. ముఖ్యమైన అడ్డంకులు తొలగించటంతోనే "భారత్ ఆర్థిక వ్యవస్థ చైనా వలె సంవత్సరానికి 10 శాతం పెరిగేందుకు తోడ్పడుతుంది" అని ద మెక్ కింసీ క్వార్టర్లీ అభిప్రాయపడినది.
సరళీకరణ ఆర్థిక వృద్ధికై అవలంబించిన ఒక ప్రణాళిక మాత్రమే అనే అభిప్రాయం ఉంది. 1992 నుండి భారత్ లో నిరుపేద వర్గాలలో వినియోగం స్థిరంగా ఉండటం, సంపన్న వర్గాలలో వినియోగం పెరగటం వలన రాబడులలో అసమతుల్యత నెలకొన్నది.
2010 సంవత్సరానికి గాను ఇండెక్స్ ఆఫ్ ఎకనామిక్ ఫ్రీడం వరల్డ్ ర్యాంకింగ్స్ లో ఉన్న 179 దేశాలలో భారత్ కి 124వ స్థానం దక్కినది. ఆ క్రితం సంవత్సరానితో పోలిస్తే ఇది అభివృద్ధే.
తిరువానైక్కావల్
తిరువనైకవల్
ఈ స్థలం శ్రీరంగం ( తమిళనాడు తిరుచి సమీపంలో ) నుండి 3 కిలోమీటర్ల దూరంలో కావేరి నదీ తీరంలో విలసిల్లుతోంది. ఈ ఆలయ గర్భ గుడిలో నీళ్ళు ఊటగా ఉప్పొంగటం చూడవచ్చు. ఈ క్షేత్రం లోని వేదపాఠశాలలో 4 వేదాలకి సంబంధించిన విద్యాబోధన చేస్తారు. పురాతన శిల్పకళా నైపుణ్యంతో తమిళనాడు లోని అన్ని పెద్ద దేవాలయాల మాదిరిగానే అద్భుతంగా ఉంటుంది.
నైనా లాల్ కిద్వాయ్
నైనా లాల్ కిద్వాయ్ ఒక భారతీయ చార్టెడ్ అకౌంటెంట్.ప్రసుతము అధ్యక్షురాలుగానూ మరియు భారత శాఖకు అధ్యక్షురాలుగా వ్యవహరిస్తున్నారు.
1982- 1994 మధ్యకాలంలో లో పనిచేసారు. అక్కడ ఇన్వెస్ట్మెంట్ బ్యాంకు, ప్రవాస భారతీయ వ్యవహారాలు మరియు రిటైల్ బ్యాంకు వ్యవహారాలకు నాయకత్వం వహించారు.1994 నుండి 2002 వరకు మరియు జె. ఎం. మోర్గాన్ స్టాన్లీ ఇన్వెస్ట్మెంట్ బ్యాంకు వ్యవహారాలు చూశారు.. అలాగే 1982 నుండి 1994 వరకు కోసం కూడా పనిచేసారు. అదే సంస్థకు ముఖ్య అధికారిగా 1984 నుండి 1991 వరకు పనిచేశారు. 1989 నుండి 1991 వరకు ఆవిడ North India of Investment Bank కు మేనేజరుగా మరియు 1987 నుండి 1989 వరకు అదే సంస్థ ఇన్వెస్ట్మెంట్ బ్యాంకు విభాగాధిపతిగా పనిచేశారు. బొంబాయి కేంద్రంగా గల West India of Investment బ్యాంకు మేనేజర్ గా 1984 నుండి 1987 వరకు బాధ్యతలు చేపట్టారు. 1977 నుండి 1980 వరకు ప్రైస్ వాటర్ హౌస్ కూపర్స్ సంస్థ కోసం కూడా పనిచేశారు. ఇలా ఏకకాలంలో అనేక సంస్థలకు పనిచేసిన ప్రతిభాశాలి ఈవిడ.
వ్యాపార, వాణిజ్య రంగాలలో ఈమె సేవలకు గానూ పద్మశ్రీ పురస్కారాన్ని భారత ప్రభుత్వం నుండి అందుకున్నారు.
శివరాజు సుబ్బమ్మ
శివరాజు సుబ్బమ్మ (1873 - 1948) ప్రముఖ స్వాతంత్ర్య సమరయోధురాలు.
ఈమె 1873 సంవత్సరం వెలిచేరు కరణం గారింట్లో జన్మించింది. ఈమె రాజమండ్రిలో శాసనోల్లంఘనోద్యమం (1932) లో పాల్గొని 6 నెలలు వెల్లూరులో జైలుశిక్షను అనుభవించారు. జైలులో స్త్రీఖైదీలకు సత్సంగ కార్యక్రమాలు నిర్వహించేవారు.
ఈమె లక్ష్మీనారాయణను వివాహం చేసుకొన్నారు. వీరికి ఇద్దరు కుమారులు మరియు ఒక కుమార్తె. పెద్దకొడుకు డాక్టరు వెంకటరామారావు స్వాతంత్ర్య సమరయోధుడు, మునిసిపల్ కౌన్సిలర్. జాతీయ పాఠశాలను కార్యదర్శిగా చాలాకాలం నిర్వహించారు.
ఈమె 1948లో పరమపదించారు.
పాతనాపురం
పాతనాపురం, శ్రీ పొట్టి శ్రీరాములు నెల్లూరు జిల్లా, కలిగిరి మండలానికి చెందిన గ్రామము.
నరసారెడ్డిపాలెం
నరసారెడ్డిపాలెం, శ్రీ పొట్టి శ్రీరాములు నెల్లూరు జిల్లా, కలిగిరి మండలానికి చెందిన గ్రామము.
జిర్రావారిపాలెం
జిర్రావారిపాలెం, శ్రీ పొట్టి శ్రీరాములు నెల్లూరు జిల్లా, కలిగిరి మండలానికి చెందిన గ్రామము.
బసిరెడ్డిపాలెం
బసిరెడ్డిపాలెం, శ్రీ పొట్టి శ్రీరాములు నెల్లూరు జిల్లా, కలిగిరి మండలానికి చెందిన గ్రామము.
అయ్యపరెడ్డిపాలెం (కలిగిరి)
అయ్యపరెడ్డిపాలెం, శ్రీ పొట్టి శ్రీరాములు నెల్లూరు జిల్లా, కలిగిరి మండలానికి చెందిన గ్రామము.
వీరారెడ్డిపాళెం
వీరారెడ్డిపాళెం, శ్రీ పొట్టి శ్రీరాములు నెల్లూరు జిల్లా, కలిగిరి మండలానికి చెందిన గ్రామము.
కిల్లి కృపారాణి
డాక్టర్ కిల్లి కృపారాణి ఒక భారతీయ రాజకీయ నాయకురాలు మరియు వైద్యురాలు. శ్రీకాకుళం పార్లమెంటు నియోజకవర్గం నుండి 15 వ లోక్‌సభకు ప్రాతినిధ్యం వహిస్తున్నారు. కేంద్ర సమాచార మరియు టెలీకమ్యూనికేషన్ల మంత్రిగా పనిచేస్తున్నారు.
శ్రీకాకుళంలో 1965 నవంబరు 19 న కామయ్య, కౌసల్య దంపతులకు జన్మించింది. విశాఖపట్నం నుండి పూర్తిచేసింది.
2004 లో జరిగిన పార్లమెంటు ఎన్నికలలో పోటీచేసి ఓడిపోయింది. కానీ 2009 ఎన్నికలలో నాలుగుసార్లు ఎ.పీగా గెలిచిన కింజరాపు ఎర్రన్నాయుడు పై భారీ మెజారిటీతో గెలిచింది.
ఈవిడ వివాహము డాక్టర్ కిల్లి రామ్మోహన్ రావుతో 1985 జూన్ 12 న జరిగింది. వీరికి ఇద్దరు అబ్బాయిలు.
ఈమె బ్రిటన్, అమెరికా, వంటి దేశాలలో పర్యటించింది. ఆయా దేశాలలో భారత ప్రభుత్వం తరుపున అనేక సమావేశాలలో పాల్గొన్నది.
సలోని
"'సలోని " ఒక భారతీయ సినీ నటి. పలు తెలుగు చిత్రాలలో కూడా నటించింది.
రామినేని రామానుజమ్మ
రామినేని రామానుజమ్మ (1880 - 1977) ప్రముఖ అనువాదకురాలు మరియు ప్రజా సేవకురాలు.
రామినేని రామానుజమ్మ మధ్య ప్రదేశ్ లోని బిలాస్ పూర్లో జన్మించింది. ఈమె తండ్రి ఈడ్పుగంటి రాఘవేంద్రరావు. ఈమె కుమారులు నాగపూర్ హైకోర్టు మాజీ ప్రధాన న్యాయమూర్తి రామినేని కౌసలేంద్రరావు. ఈమె మరాఠీ, హిందీ భాషలను నేర్చుకొని, తర్వాత బండారు అచ్చమాంబ వద్ద తెలుగు, ఆంగ్లము నేర్చుకొన్నారు. కృష్ణా జిల్లా లోని కొమ్మమూరు గ్రామంలో నివసిస్తూ హరిజన పేదలకు ఉచిత పాఠశాలను నిర్వహించారు.
1921 లో "పుత్రోపహారం" అనే రచనను హిందీ నుండి తెలుగులోకి అనువదించారు. ఈ గ్రంథం చిన్నపిల్లలు నడుచుకోవలసిన సరైన పద్ధతులను తెలియజేస్తుంది.
ఈమె 1977 సెప్టెంబరు 22 తేదీన కన్నుమూసింది.
కందుకూరి రాజ్యలక్ష్మమ్మ
కందుకూరి రాజ్యలక్ష్మమ్మ (నవంబరు 5, 1851 - ఆగష్టు 11, 1910) ప్రముఖ సంఘ సేవకురాలు. ఈమె సంఘసంస్కర్త కందుకూరి వీరేశలింగం గారి భార్యామణి.
ఈమె నవంబరు 5, 1851 తేదీన తూర్పు గోదావరి జిల్లా, కంతేరు గ్రామంలో జన్మించింది. అసలు పేరు బాపమ్మ. ఈమె తల్లిదండ్రులు అద్దంకి పట్టాభిరామయ్య మరియు కొండమాంబ. రెండవకాన్పు సమయంలో తల్లి చనిపోగా, మేనమామ వెన్నేటి వేంకటరత్నం గారి వద్ద పెరిగింది. ఈమె 8వ యేట కందుకూరి వీరేశలింగంతో వివాహం జరిగింది. అప్పటికి వీరేశలింగం వయసు 12 సంవత్సరాలు. ఈమె చిన్నతనములో చదివిన చదువుల వల్లను, మేనమామ నేర్పిన సంస్కారం వల్లను తన భర్త సంఘసేవ కార్యక్రమాలలో చేదోడు వాదోడుగా నిలిచింది.
భర్త స్థాపించిన వితంతు శరణాలయములోని వితంతువులకు విద్యాబుద్ధులు నేర్పి ఆదరించింది. వారికి తగిన వరులు దొరికి వివాహం జరిపినపుడు పెళ్ళి పీటలపై ఈ దంపతులు కూర్చుని కన్యాదానం చేసేవారు. ఈమె తను నివసించే ఆనందాశ్రమారామంలో వితంతువుల కొరకు ఒక ప్రార్థనా సమాజాన్ని స్థాపించి ప్రతి రోజు ఉదయము, సాయంకాలములలో ప్రార్థనలు జరిపేది. ఈమె సంగీతము కొంత అభ్యసించి భగవద్భక్తి పరమైన కీర్తనలు కొన్ని రచించింది.
ఈమె 1910, ఆగష్టు 11వ తేదీన మరణించింది.
నిషా అగర్వాల్
నిషా అగర్వాల్ తెలుగు, తమిళ భాషల్లో నటించిన ఒక వర్ధమాన నటి. ఈమె ప్రముఖ నటి కాజల్ అగర్వాల్ చెల్లెలు. 1989 ఏప్రిల్ 27 న ముంబైలో జన్మించిన నిషా అక్కడే చదువు పూర్తిచేసుకుంది. నటి కాక ముందు తను ఎం.బీ.ఏ చేయాలనుకుంది. 2010లో ఏమైంది ఈ వేళ చిత్రంతో తెలుగు సినిమాకి పరిచయమైంది.
ఓప్రా విన్‌ఫ్రే
=మూలాలు==
దరువు (సినిమా)
శ్రీ వేంకటేశ్వర ఎంటర్టైన్మెంట్స్ పతాకంపై రవితేజ, తాప్సీ జంటగా శివ దర్శకత్వంలో బూరుగుపల్లి శివరామకృష్ణ నిర్మించిన హాస్యప్రధాన చిత్రం దరువు. మే 25 2012న విడుదలైన ఈ చిత్రం ఓ మోస్తరు విజయాన్ని సాధించింది.
ఈ కథ తెలుగులో గతంలో వచ్చిన యమగోల, యముడికి మొగుడు, యమలీల తదితర చిత్రాల్లాగా యమలోకం నేపథ్యంలో నడుస్తుంది. బుల్లెట్ రాజా (రవితేజ) చిన్న చిన్న నేరాలు చేసి జైలుకెళ్ళి వస్తుంటాడు. అతని సహాయకుడు కాజా (వెన్నెల కిషోర్). ఓ కార్యక్రమంలో శ్వేత (తాప్సి) ని చూసి వెంటనే ప్రేమలో పడిపోతాడు. కానీ శ్వేతకు ఇదివరకే ఓ లోకల్ గూండా అయిన హార్బర్ బాబు (సుశాంత్ సింగ్) తో నిశ్చితార్థం అయ్యుంటుంది. హార్బర్ బాబు రాజాను అడ్డు తొలగించుకోవడానికి అతన్ని చంపేస్తాడు.
బుల్లెట్ రాజా యమలోకానికి వెళతాడు. అక్కడ చిత్రగుప్తుడి (ఎమ్మెస్ నారాయణ)ద్వారా తనకు పొరపాటున మరణం సంభవించిందని తెలుసుకుంటాడు. వెంటనే యమధర్మరాజుతో (ప్రభు)తో గొడవపెట్టుకుంటాడు.యముడు ఇక చేసేదేమీ లేక అతని ఆత్మని అనుచరులు బలరాం (సాయాజీ షిండే), శాంతారాం (అవినాష్), పవిత్రానంద (రఘుబాబు) చేత హత్య గావించబడిన హోంమంత్రి రవీంద్ర శరీరంలో ప్రవేశపెడతాడు. అతను తిరిగి బ్రతికిన తర్వాత అతని శతృవులను ఎదుర్కొన్నాడు, అతని తల్లి పద్మావతమ్మ (జయసుధ) ఆశలను ఎలా నెరవేర్చాడన్నది మిగిలిన కథ
అనుష్క శర్మ
అనుష్క శర్మ ఒక భారతీయ సినీ నటి. పలు విజయవంతమైన హిందీ చిత్రాలలో నటించింది.
ఆర్మీ ఆఫీసర్ కుమార్తె అయిన అనుష్కా శర్మ బాలీవుడ్లో తనదైన శైలిలో దూసుకెళ్తోంది. మోడలింగ్ ప్రపంచంలో మంచి పేరు సాధించాలన్న తపనతో గ్లామర్ ప్రపంచంలోకి అడుగుపెట్టిన అనుష్క ముందుగా లాక్మే ఫ్యాషన్ వీక్ లో మెరుపులు మెరిపించింది. లాక్మేతో పాటు సిల్క్ అండ్ షైన్, విస్పర్, నాదెళ్ల జ్యూయలరీ, ఫియట్ పాలియో లాంటి బ్రాండ్లకు ఆమె మెడల్ గా వ్యవహరించింది. యష్ చోప్రాకు చెందిన యష్ రాజ్ ఫిల్మ్స్ సంస్థ ఆమె టాలెంట్ గుర్తించి బాలీవుడ్ బాద్షా షారుక్ ఖాన్ సరసన తొలి అవకాశం ఇచ్చింది. 'రబ్ నే బనాదీ జోడీ' సినిమాలో ఆమె నటన విమర్శకుల నుంచి ప్రశంసలు అందుకుంది. తర్వాత మళ్లీ అదే సంస్థ రూపొందించిన బద్మాష్ కంపెనీలో అనుష్క నటించింది. 2010లో బ్యాండ్ బాజా బారాత్ సినిమాతో యష్ రాజ్ ఫిల్మ్స్ సంస్థతో ఆమె కాంట్రాక్టు పూర్తయింది. 2012లో మళ్లీ షారుక్ ఖాన్ తో సెకండ్ హీరోయిన్ గా 'జబ్ తక్ హై జాన్' చిత్రంలో ఆమె ప్రదర్శించిన నటనకు బాలీవుడ్ దాసోహమంది. ఈ మధ్యలో కూడా లేడీస్ వర్సెస్ విక్కీ బెహల్, మట్రూకీ బిజిలీకా మండోలా లాంటి సినిమాలతో తన ప్రతిభ నిరూపించుకుంది.
తండ్రి కల్నల్ అజయ్ కుమార్ శర్మ భారత సైన్యంలో అధికారి. తల్లి ఆశిమా శర్మ గృహిణి.. పెద్దన్నయ్య కర్ణేష్ మర్చంట్ నేవీలో పనిచేస్తున్నాడు.. సైనిక పాఠశాలలో ప్రాథమిక విద్యను పూర్తిచేసి బెంగుళూరు లోని నుండి ఉన్నత విద్య పూర్తి చేసింది.. తర్వాత నటనావకాశాల కోసం ముంబైకి మకాం మార్చింది.
అనుష్క మన్‌చందా
అనుష్క మన్‌చందా ఒక భారతీయ గాయని. పలు ప్రైవేటు ఆల్బమ్స్ మరియు చిత్రాలలో పాడింది.
1985 ఫిబ్రవరి 11 న ఢిల్లీలో జన్మించింది. 2002 లో జరిగిన ఛానెల్ వి వారి పాప్‌స్టార్ కార్యక్రమంలో విజేతగా నిలిచి అందరి దృష్టిని ఆకర్షించింది. తర్వాత కొంతమంది అమ్మాయిలతో కలిసి భారతదేశపు మొట్టమొదటి మహిళా పాప్ సమూహము వివా ను స్థాపించింది. తర్వాత సహచరులతో తలెత్తిన అభిప్రాయభేదాల కారణంగా ఆ సమూహం నుండి బయటికి వచ్చి ఛానెల్ విలో కొంతకాలం వీడియో జాకీగా పనిచేసింది.
కొవ్వొత్తి
మైనముతో చేసిన దీపాన్ని కొవ్వొత్తి అంటారు. దీనిని వెలిగించినపుడు మైనము కరుగుతూ, దీనికి అమర్చిన వొత్తి మండడం ద్వారా వెలుగుని ప్రసరింపచేస్తుంది.
కొవ్వొత్తుల తయారీ ఒక కుటీర పరిశ్రమగా పెట్టుకోవచ్చు. ఇళ్ళలో కూడా వీటిని తయారుచేయవచ్చు.
కౌష రచ్
కౌష ఒక తెలుగు సినీ నటి. ఎక్కువగా శృంగార ప్రధాన పాత్రలను పోషిస్తుంటుంది. తెలుగులో ప్రేమాయనమః చిత్రంతో నటిగా రంగప్రవేశం చేసింది.
ఈమె పూర్తి పేరు కౌషా రచ్ . పూర్వాశ్రమంలో ముంబాయిలో చిత్రలేఖన ఉపాధ్యాయురాలుగా పనిచేసేది. గౌతమబుద్ద చిత్రంలో సిద్దార్థుడి భార్య యశోధర పాత్ర ఈమెకు గుర్తింపు తీసుకువచ్చించి.
అగ్నికులక్షత్రియులు
అగ్నికులక్షత్రియులు అనునది ఒకానొకప్పుడు దేశవ్యాప్తంగా ప్రబలియున్న గొప్ప పాలకవంశము. ఇది ఏవో కొన్నిరాష్ట్రాలకు మాత్రమే పరిమితమైన కులము కాదు. అగ్నికులక్షత్రియులు ప్రధానంగా వ్యవసాయము, నౌకానిర్మాణము, శిల్పకళ, దేవాలయ అర్చకత్వములను వృత్తులుగా కలిగియుండేవారు. పల్లవులు ప్రాధాన్యతనిచ్చి అభివృద్ధి చేసిన నౌకానిర్మాణము, నౌకాయానము, నౌకావ్యాపారము 50సం||ల క్రిందటివరకు అగ్నికులక్షత్రియుల ఆధ్వర్యంలోనే నడిచింది. పల్లవులు అభివృద్ధి పరచిన దేవాలయవ్యవస్థ ఇప్పటికీ కొన్ని ప్రాంతాల్లో అగ్నికులక్షత్రియుల ఆధ్వర్యంలోనే నడుస్తున్నది. అగ్ని పదమునకు సంస్కృత పదము 'వహ్ని'. 'వహ్ని'కి వికృతి 'వన్ని'.
ఉత్తర భారతదేశంలో మౌర్య, శుంగ వంశములు అంతరించుట వల్ల, అప్పటికే కావేరి, గంగా నదుల మధ్య, తూర్పు పశ్చిమ సముద్రముల మధ్య విస్తరించియున్న ఆంధ్రమహాసామ్రాజ్యాన్ని శాతవాహన వంశజులైన రాజపుత్రులు అల్పరాజ్యములను స్థాపించుట వలన సరైన నాయకత్వము లేకపోవుట వల్ల, పరదేశీయుల దాడినుండి దేశమును రక్షించగల చక్రవర్తిత్వం కొరకు అప్పటి పీఠాధిపతులు బ్రాహ్మణరాజవంశములనుండి వీరులగు నలుగురును ఏరి వారియందు బ్రహ్మతేజస్సును, క్షాత్రతేజస్సును నిలుచునట్లు సంకల్పించి వారిచేత హోమాదులను చేయించి, దేశమును నాలుగు భాగములుగాచేసి ఆ నలుగురిని అధినాయకులుగా చేశారు. ఆ నలుగురు తమ నాయకత్వమును అంగీకరించిన సామంతరాజులతో కలిసి విదేశీయుల దాడులనుండి దేశమును కాపాడారు. ఈ నాలుగువంశముల వారు అగ్నికులక్షత్రియులు అని పిలువబడ్డారు. అగ్ని దేవతలలో బ్రాహ్మణుడు. బ్రాహ్మణవర్ణమందు పుట్టి క్షాత్రమవలంబించిన వాడు "అగ్నికులక్షత్రియుడు”. వీరి నాయకత్వమును అంగీకరించిన వారిలో శాతవాహనుల సామంతులైన పల్లవులుఉన్నారు.
భారతదేశంలో కులాల విభజనకు, కులవృత్తులను స్థిరపరచడానికి మూలగ్రంథమైన మనుస్మృతి 10అ.48శ్లోకంలో "మత్స్యఘాతో నిషాదానాం... చేపలుపట్టే వృత్తి నిషాదులది” అని ఉంది. అగ్నికులక్షత్రియులు (పల్లవులు) నిషాదులని చరిత్రలో ఎక్కడా లేదు. సముద్రంలో చేపలుపట్టి అమ్ముకోవడం వీరి ప్రధానవృత్తి అని, అగ్నికులక్షత్రియులు అన్నా పల్లీలు, జాలరి, బెస్త, గంగవారు, గంగపుత్ర, గూండ్ల, పల్లికాపు, పల్లెరెడ్డి, నెయ్యల, పట్టపు అన్నా ఒకటేనని చెప్పటానికి ఎటువంటి చారిత్రక ఆధారాలు లేవు. కనీసము పై కులాలు అగ్నికులక్షత్రియ కులానికి ఉపకులాలు కూడా కావు.
అగ్నికులక్షత్రియ (పల్లవ) కులాన్ని సమాజం ఎందుకు చిన్నచూపు చూస్తుందో, ఎందుకు హేళన చేస్తుందో, ఎందుకు అణచివేస్తుందో విజ్ఞులు, మేధావులు, నిజాయితీగల చారిత్రక పరిశోధకులు నిగ్గుతేల్చవలసిఉంది.అగ్నికుల క్షత్రియులు బ్రాహ్మణ సనాతన ధర్మాలున్న సుక్షత్రియులు యజ్నోపవిత్రం ఆలయ అర్చకత్వం మరియు రాజ్యపాలన వీరి నైజం అంతేకాని ఈ మధ్యలో వచ్చిన సాధారణ జాలరులతో వీరిని చేర్చి అవమానపరచటమే అవుతుంది .సాక్షాత్తు శ్రీరామచంద్రుని గోత్రమున్న ఏకైక క్షత్రియుడు అగ్నికులక్షత్రియుడు మాత్రమే ...కాలానుగుణంగా మారిన ఆర్థిక పరిస్తితుల దృష్ట్యా రాచరికాన్ని కుడా తస్కరించి వీరిని వీరి కులచరిత్రను కుడా కొన్ని కులాల వారు ఉపయోగించుకొవటం శోచనీయం
అగ్నికులక్షత్రియులకు రఘుకులగోత్రము ఒక్కటే గోత్రము.
వీరి గృహనామములు :అద్దంకి, అంకాని, అంకాడి, అంగ, అవనిగడ్డ, అండ్రాజు, ఆకుల, బర్రి, బొడ్డు, బొమ్మిడి, చెన్ను, చింతా, చిప్పల, డొక్కాడ, గాడి, గుల్లల, జల్లా, కర్రి, కన్నా, కొక్కిలిగడ్డ, కోల,కొల్లాటి, కొల్లు, కొపనాతి, కొప్పాడ, లంకాడ, లంకె, మధురాంతకం, మల్లాడి, మర్ల, మచ్చా, మాతా, మైలా, మోకా, మోపిదేవి, నడకుదిటి, నాయుడు, నాగిడి, ఒడుగు, ఓలేటి, పినపోతు, పెదసింగు, పీత, పెమ్మాడి, పొన్నమండ, పోతాబత్తుల, రామాడ, రామాని, రేవు, రేకాడి, సమ్మిడి, సింగోతు, సునపుడి, సైకం, సంగాని, శీరం, తమ్ము, తమాడ, తాడి, తిరుమలశెట్టి, తిరుమాని,తిరుమల, వనమాడ, వాడ్రేవు, వల్లభనేని, వాతాడి, విశ్వనాథపల్లి, యరబాల తదితరాలు .యిల్లింగి
..sangaru
బండారువారిపల్లి
బండారువారిపల్లి, చిత్తూరు జిల్లా, బీ.కొత్తకోట మండలానికి చెందిన గ్రామము.
రాష్ట్రము. ఆంధ్ర ప్రదేశ్
మండల కేంద్రము. బీ.కొత్తకోట,
జిల్లా. చిత్తూరు,
ప్రాంతము. రాయలసీమ.,
భాషలు. తెలుగు/ ఉర్దూ,
టైం జోన్. IST (UTC + 5 30),
వాహన రిజిస్ట్రేషను. నెం. AP-03,
సముద్ర మట్టానికి ఎత్తు. 602 మీటర్లు.,
మండలములోని గ్రామాల సంఖ్య. 9.
ఈ గ్రామానికి పరిసర ప్రాంతంలో వున్న అన్ని ప్రదేశాలకు రోడ్డు కలుపబడి వున్నది బస్సుల సౌకర్యము కూడా ఉంది. ఈ గ్రామానికి సమీపములోపు రైల్వే స్టేషను లేదు.
శీలంవారిపల్లి
శీలంవారిపల్లి, చిత్తూరు జిల్లా, బీ.కొత్తకోట మండలానికి చెందిన గ్రామము.
తుఫాన్ (సినిమా)
తుఫాన్ 2013 లో విడుదదవనున్న తెలుగు చిత్రము. హిందీలో పేరుతో ఈ చిత్రం ఏకకాలంలో నిర్మించబడింది.
సంజయ్ దత్
సంజయ్ దత్ ప్రముఖ హిందీ సినిమా నటుడు. ఇతని తల్లిదండ్రులు మరియు నర్గిస్ దత్లు ఇద్దరు కూడా సుప్రసిద్ద నటులే. సోదరి పార్లమెంటు సభ్యురాలు.
ప్రముఖ బాలీవుడ్ నటులు సునీల్ దత్, నర్గీస్ ల సంతానం సంజయ్. ఆయన తల్లి 1981లో, తన మొదటి సినిమా విడుదల సమయంలో చనిపోయారు. సంజయ్ డ్రగ్స్ కు అలవాటు పడటం వల్లనే ఆయన తల్లి చనిపోయారని అంటారు. తన తండ్రి నటించిన రేష్మా ఔర్ షేరా చిత్రంలో గవాలీ గాయకుని పాత్రలో బాల నటునిగా నటించారు.
1987లో నటి రిచా శర్మను వివాహ చేసుకున్నారు సంజయ్. 1996లో రిచా బ్రెయిన్ ట్యూమర్ తో మరణించారు. వీరికి ఒక కూతురు త్రిషాలా ఉన్నారు. రిచా మరణం తరువాత సంజయ్ కు ఆయన కూతురు కస్టడీ దొరకలేదు. దాంతో ఆమె తన అమ్మమ్మ, తాతయ్యలతో అమెరికాలో ఉంటున్నారు. 1998లో మోడల్ రియా పిళ్ళైను రెండో వివాహం చేసుకున్నారు సంజయ్. 2005లో వారు విడాకులు తీసుకున్నారు. రెండేళ్ళ డేటింగ్ తరువాత 2008లో మాన్యతా దత్ ను గోవాలో మూడో పెళ్ళి చేసుకున్నారు ఆయన. 21 అక్టోబరు 2010న వారికి కవల పిల్లలు పుట్టారు. అబ్బాయి షహ్రాన్, అమ్మాయి ఇక్రా
1993 బొంబాయి బాంబు పేలుళ్ళ ఘటనలో న్యాయస్థానం ఇతనికి 5 సంవత్సరాల కారాగార శిక్ష విధించింది.
బాల నటుడిగా ఉన్నప్పుడు 1972 లో తన తండ్రి ప్రారంభించిన చిత్రం "రేష్మ ఔర్ షేర"లో ఒక కవ్వాలి గాయకునిగా చిన్నపాత్రలో కనిపిస్తాడు.
===అంతర్జాతీయ భారత ఫిలిం అకాడమీ అవార్డులు
ముత్తరాజు సుబ్బారావు
ముత్తరాజు సుబ్బారావు (జనవరి 14, 1888 - సెప్టెంబర్ 17, 1922) సుప్రసిద్ధ నాటక రచయిత. వీరు శ్రీకృష్ణ తులాభారం నాటక రచన ద్వారా ప్రసిద్ధులయ్యారు.
సుబ్బారావు 1888, జనవరి 14న నెల్లూరు జిల్లా రాపూరు సమీపంలోని పోతెగుంట లో జన్మించారు.
వీరు బి.ఎ. పట్టా పొంది బందరులోని నొబుల్ కళాశాలలో చరిత్రను బోధించే అధ్యాపకులుగా పనిచేశారు.
వీరి ఇతర రచనలు ఉత్తర రామచరిత్ర, రాజ్యశ్రీ, చంద్రగుప్త. వీటిలో రాజ్యశ్రీ నాటకాన్ని చెన్నపురిలోని సుగుణవిలాస సభవారు ఏర్పరచిన పోటీలకు రాసింది. దానికి స్వర్ణపతకం వీరికి లభించింది. ఇవి కాక బి.ఎ. చదివే విద్యార్థుల కోసం చరిత్ర పుస్తకాలు రచించారు. ముత్తరాజు సుబ్బారావు శ్రీకృష్ణ తులాభారం (నాటకం) కోసం రాసిన పద్యాలను శ్రీకృష్ణ తులాభారం సినిమాలో వావడం జరిగింది.
సంపాదించిన డబ్బునంతా ధర్మాలు చేసి చివరికి నిరుపేదగా 1922 సెప్టెంబరు 17 తేదీన పరమపదించారు.
మాక్స్ అబ్రహమ్
మాక్స్ అబ్రహామ్ (1875 మార్చి 26 - 1922 నవంబర్ 16) ప్రముఖ జర్మన్ భౌతిక శాస్త్రవేత్త.
ఈయన డాంజింగ్ (పూర్వపు జర్మనీలో పోలెండ్ లో) లో ఒక వర్తకుని కుటుంబంలో జన్మించాడు. ఆయన తండ్రి పేరు మోరిట్జ్ అబ్రహం మరియు ఆయన తల్లి పేరు సెల్మా మోరిట్జ్‌సోన్. బెర్లిన్ విశ్వవిద్యాలయంలో అధ్యయనం చేసే కాలంలో ఆయన మాక్స్ ప్లాంక్ శిష్యునిగా చేరాడు. 1897 లో ఆయన పట్టభద్రుడయ్యాడు. ఆ తర్వాత మూడు సంవత్సరాలపాటు ఆయన మాక్స్ ప్లాంక్ వద్ద పనిచేశాడు.
1900 నుండి 1909 మధ్య కాలంలో ఆయన గొట్టింజెన్ విశ్వవిద్యాలయంలో ఉచితంగా ఉపన్యాసకునిగా పనిచేశాడు.
అబ్రహం 1902 లో ఎలక్ట్రాన్ యొక్క వాదా న్ని అభివృద్ధి చేశాడు. ఆయన ఎలక్ట్రాన్ ఖచ్చిత గోళాకారంగా ఉండి దాని చుట్టూ సరిసమానంగా ఆవేశం వ్యాపించి ఉంటుందని పరికల్పనలు చేశాడు. ప్రముఖ శాస్త్రవేత్తలైన హెన్రిక్ లారెంట్జ్ (1899-1904) మరియు ఆల్బర్ట్ ఐన్‌స్టీన్ (1905) లు ఈ వాదాన్ని ఇంకనూ అభివృద్ధి చేశారు. ఆయన తన ఆలోచనలు కచ్చితమైనవని ఎప్పుడూ అనుకునేవాడు కాదు. ఆయన దృష్టి ఎప్పుడూ ప్రపంచ జ్ఞానం పైనే ఉండేది.
1909 లో అబ్రహం అమెరికా సంయుక్త రాష్ట్రాలలోని ఇల్లినోయిస్ విశ్వవిద్యాలయంలో ఉద్యోగాన్ని అంగీకరించుటకు ప్రయాణమయ్యాడు. కానీ, కొన్ని నెలలలోనే తిరిగి తన స్వంత ప్రదేశమైన గొట్టింజెన్ కు వచ్చాడు. ఆ తర్వాత ఆయన టుల్లియో లెవి-సివిటా చే ఇటలీ దేశానికి ఆహ్వానించబడ్డాడు. ఆక్కడ 1944 వరకు పాలిటెక్నికో డి మిలానో విశ్వవిద్యాలయంలో "రేషనల్ యాంత్రిక శాస్త్రము" విభాగంలో ప్రొఫెసర్ గా పనిచేశాడు.
మొదటి ప్రపంచ యుద్ధం మొదలైనపుడు ఆయన జర్మనీకి పంపించబడ్డాడు. ఈ సమయంలో ఆయన రేడియో ప్రసారం గూర్చిన వాదాన్ని అధ్యయనం చేశాడు. ప్రపంచ యుద్ధం తర్వాత కూడా ఆయన మిలానోకు వచ్చుటకు నిరాకరించబడ్డాడు. 1921 వరకు ఆయన స్టట్ట్‌గార్ట్ వద్ద భౌతిక శాస్త్రంలో ప్రొఫెసర్ గా పనిచేశాడు. అచ్చట పనిచేసినపుడు ఆయన బ్రెయిన్ ట్యూమర్ వ్యాధికి గురి అయ్యాడు. ఆయన 1922 నవంబర్ 16 లో మ్యూనిచ్, ( జర్మనీ) లో మరణించాడు.
ఆయన మరణం తర్వాత "మాక్స్ బోర్న్" మరియు "మాక్స్ వోన్ లూ "లు ఆయన సంస్మరణ సందర్భంగా ఈ విధంగా రాసారు: "He loved his absolute aether, his field equations, his rigid electron just as a youth loves his first flame, whose memory no later experience can extinguish."
ఎం.ఎస్.శ్రీరాం
ఎం. ఎస్. శ్రీరాం చలచిత్రరంగంలో సంగీత దర్శకుడుగా ప్రతిష్ఠులు మరియు ప్రసార ప్రముఖులు. మంచి రోజు, పెళ్ళి రోజు చిత్రాలకు జమున నాయికగా వీరి దర్శకత్వంలో వెలువడ్డాయి. 1977లో UPSC ద్వారా ప్రోగ్రాం ఎగ్జిక్యూటివ్ గా నియమితులై విజయవాడ కేంద్రంలో చేరారు. రెండేళ్ళ తర్వాత కడప బదిలీ అయ్యారి. అక్కడ నుండి మదరాసు దూరదర్శన్ కేంద్రానికి బదిలీ అయ్యారు. అక్కడే అసిస్టెంట్ డైరక్టర్ గా పదోన్నతి పొందారు. అక్కడ పనిచేస్తుండగా హఠాన్మరణం పొందారు. ఈమని శంకరశాస్త్రిగారు వీరికి మేనమామ. చక్కటి సంగీత కార్యక్రమాల రూపకల్పన చేసిన శ్రీరాం ప్రసార రంగంలో చెప్పుకోదగిన ప్రముఖులు.
సెంటర్ ఫర్ ఇంటర్నెట్ అండ్ సొసైటీ (ఇండియా)
ది సెంటర్ ఫర్ ఇంటర్నెట్ అండ్ సొసైటీ (సీఐఎస్) బెంగుళూరు కేంద్రంగా పనిచేస్తున్న ఒక స్వచ్ఛంద సంస్థ. బహుళవిధానాలలో పరిశోధన మరియు సమర్ధన దిశగా ఈ సంస్థ పని చేస్తోంది.
అంతర్జాలం మరియు సామాజిక రంగంలో సాంకేతిక బాహుళ్యవాదం, ప్రజా జవాబుదారీతనం, ఇంకా బోధనా పద్ధతులు మొ॥విషయాలపై సీఎస్‍ఐ పనిచేస్తుంది. 
వికీమీడియా ఫౌండేషన్, భారతదేశంలో వికీమీడియా ప్రాజెక్టుల అభివృద్ధికొరకు సీఐఎస్ సంస్థకు ఆగష్టు 2012 లో రెండు సంవత్సరాలకు అనుదానం మంజూరు చేసింది. ఇది సంవత్సరానికి 1.1 కోట్లు రూపాయలు.